EAE | Hamaika Telebista\nOsakidetzak langileak arriskuan jarri dituela ebatzi du EAEko Justizia Auzitegi Nagusiak\nESK sindikatuaren salaketa baten harira egin zen epaiketa ekainaren 16an eta sindikatuak berak eman du epaiaren berri, Nekane Murga Osasun sailburuaren dimisioa eskatzearekin batera.\nJasone Agirre: "Osasungintzan, gizarte zerbitzuetan eta hezkuntzan murrizketak daude, Urkulluk artaziak aterako ditu nahiz eta orain ukatu"\nUztailaren 12ko hauteskundeen harira, Hamaika Telebistan alderdi eta koalizio ezberdinetako hautagaiekin elkarrizketa bilduma osatzen ari gara. Gaurkoan, EH Bilduk Bizkaian aurkeztutako zerrendaburu Jasone Agirrerekin mintzatu da Beñat Zarrabeitia lankidea. Bertan, koalizioak industrian, osasungintzan eta hezkuntzan aztertutako proposamenak garatu ditu eta "gobernatzeko prest" daudela azpimarratu du. Honatx azpimarratu du.\nJosé Ramón Becerra: "Trantsizio ekologikoa azkartu eta gure ongizate sistema berritu behar ditugu"\nUztailaren 12an Araba, Bizkaia eta Gipuzkoan egitekoak diren hauteskundeen harira, Hamaika Telebistan alderdi eta koalizio ezberdinetako ordezkariak elkarrizketatuko ditugu. Aurrenekoa, Equo Berdeak-eko lehendakarigai José Ramón Becerra izan da, trantsizio ekologikoaren bidean zerga politikan aldaketak planteatzeaz gain, berreraikuntzarako gobernua proposatu du.\nGaur hasi da epea uztailaren 12ko Eusko Legebiltzarrerako hauteskundeetan posta bidez botoa aurkezteko\nbozkatzeko aukera hori eskatu dutenek boto paperak jasotzen hasiak dira jadanik eta uztailaren 10era arte izango dute epea botoa entregatzeko. Oraindik tartea dute, aldiz, espainiar Estatuan bizi diren eta aukera hori baliatu nahi dutenek eskaera egiteko. Iñigo Urkulluk aurreratu zuen bezala, epe hori ohi baino gehiago luzatu du Jaurlaritzak COVID19agatik eta Uztailaren 2ra arte izango da aukera eskaera egiteko, hain zuzen.\nKantabriak ez ditu mugak irekiko astelehenean\nKantabriak ez du Euskal Autonomiarekiko mugikortasuna zabalduko. Hala iragarri du Pablo Zuloaga Kantabriako Gobernuko presidenteorde eta bozeramaileak gobernu kontseiluaren ondoren. Kantabriako Osasun Sailak eginiko txostena oinarri, Bizkaiko eta Arabako ospitaleetako agerraldi berriek eragin dute Kantabria mugak zabaltzearen aurka agertzea, batez ere Basurtuko ospitalekoak.\n“Tentazio nazionalistak” errefusatu, eta "berreraikuntzarako oinarriak" aurkeztu ditu Idoia Mendiak\nIdoia Mendia PSE-EEko idazkari nagusi eta lehendakarigaiak dokumentua aurkeztu du astelehen honetan Covid-19aren ostean, bazterketarik gabeko akordio "handien" alde eginez, eta "beste ezkertiar batzuen esperimentuak eta tentazio nazionalistak" errefusatuz.


Udalak hitzarmenak sinatu ditu lau kirol federaziorekin COworkids programako jardueretan lagun dezaten | Ayuntamiento de Pamplona\nNafarroako saskibaloi, xake, pilota eta futbol federazioek topaketak, prestakuntza-saioak, eta hastapen-ikastaroak antolatuko dituzte\nMaría Caballero Gizarte Zerbitzuetako, Komunitate Ekintzako eta Kiroleko zinegotzi ordezkariak Nafarroako futbol, saskibaloi, euskal pilota eta xake federazioetako arduradunekin lankidetza-hitzarmen bana sinatu du, COworkids haur eta nerabeendako programako jardueretan parte har dezaten. Hitzarmen horiei esker, prestakuntza-saioak eta hastapen-ikastaroak emanen dira, eta parte-hartzaileekin topaketak antolatuko dira.\nHala Udalak nola lankidetza-hitzarmenak sinatu dituzten federazioetako bakoitzak xede dute kirola eta nesken eta mutikoen arteko berdintasuna sustatzea eta, funtsean, eduki soziala duten jarduerak bultzatzea, diziplina horietako bakoitza jarduera horiek gauzatzeko plataforma gisa erabiliz. Horrela, helburu horiek bat datoz COworkids programak antolatzen dituzten jarduerek defendatzen dituztenekin, zeinen xedea baita aisialdi osasungarri eta askotarikoa sustatzea interes ezberdinak dituzten ahalik eta haur eta nerabe gehien artatu ahal izateko, bide horren bitartez babesgabetasun egoerak prebenitzeko.\nCOworkids programarekin lankidetzan hasi den lehen federazioa xakekoa da. Sinatutako hitzarmenak ahalbidetuko du entitate horrek, bere kirol-modalitatea sustatzeko jardueren artean, xakean hasteko ikastaroak eskaini ahal izatea; horietara joateko zortzi eta hemezortzi urte bitartekoek izanen dute lehentasuna. Egun, COworkids programak xake-taldeak ditu Iruñeko auzo guztietan. Federazioak eginen duen ikastaroa astean behin emanen da, ordu eta erdiko iraupena izanen du, eta euskaraz zein gaztelaniaz egiteko aukera izanen da. Auzoen arteko topaketak antolatuko dira, eta toki bakoitzean talde bakarra edo gehiago egoten ahalko dira, eskaria balego.\nSaskibaloiaren inguruko topaketak eta pilota praktikatzen hasteko ikastaroak\nNafarroako Saskibaloi Federazioak, bere aldetik, dagokion kirolaren inguruko prestakuntza-topaketa batzuk eginen ditu, eta sei eta hemezortzi urte bitartekoek izanen dute joateko lehentasuna. Egun, jada eskaintzen da kirol hau praktikatzeko aukera COworkids programa garatzen den hamalau auzoetako bakoitzean, eta Azpilagañan ere bi talde sortu dira. Federazioak eskainiko duen ikastaroa astean behin eginen da, ordu eta erdiko iraupena izanen du, eta gaztelaniaz zein euskaraz egiteko aukera izanen da. Jarduerak auzo ezberdinetako parte-hartzaileen arteko topaketak barne hartuko ditu.\nCOworkidseko jarduerek ere barne hartuko dute, Udalak eta Nafarroako Pilota Federazioak sinatutako lankidetza-hitzarmenari esker, kirol-diziplina horretako hastapen-ikastaroak. Horietara joateko aukera izanen dute, lehentasunez, COworkids programa garatzen den hamalau auzoetako bakoitzeko zortzi eta hemezortzi urte bitartekoek. Ikastaroa astean behin eginen da, ordu eta erdiko iraupena izanen du eta gaztelaniaz zein euskaraz egiteko aukera izanen da. Toki bakoitzean talde bat edo batzuk egoten ahalko dira, eskariak hala eskatzen badu. Gainera, auzoen arteko topaketak antolatuko dira. Haur eta nerabeendako programa horren barruan eskaria duen diziplina da, eta gaur egun bi talde daude Labrit eta López pilotalekuetan.\nPrestakuntza-topaketak futbolaren inguruan auzo guztietan\nKirola sustatzeko jardueren artean, Nafarroako Futbol Federazioak COworkids haur eta nerabeendako programarekin lankidetzan arituko da kirol horretako prestakuntza-topaketa batzuk antolatzeko, zeinetara, lehentasunez, COworkids programa egiten den hamalau auzoetako bakoitzeko zortzi eta hemezortzi urte bitartekoek joateko aukera izanen baitute. Eskaria duen jarduera bat da; izan ere, gaur egun futbol-taldeak daude Milagrosa, Arrotxapea, Lezkairu eta Etxabakoitz auzoetan.\nNafarroako Futbol Federazioak emanen duen ikastaroa astean behin eginen da, ordu eta erdiko iraupena izanen du, eta gaztelaniaz zein euskaraz egiteko aukera izanen da. Toki bakoitzean talde bakarra edo batzuk egoten ahalko dira, eskari nahikoa badago. Nafarroako Futbol Federazioak bere gain hartuko ditu saioen zuzendaritza eta koordinazioa, eta jarduera garatzeko beharrezko langileak jarriko ditu, eta bere gain hartuko ditu ere egon litezkeen lan-betebehar guztiak betetzea eta araudiaren arabera nahitaezkoak diren aseguruak.\nHitzarmenak jasotzen du, baita ere, Federazioak konpromisoa hartzen duela, gutxienez, urtero auzoen arteko topaketa bat antolatzeko, kulturartekotasuna eta parekoen arteko elkartasuna sustatzeko eta espazio unibertsalak sortzeko xedez, COworkids lantaldearekin elkarlanean. Udalak, bere aldetik, konpromisoa hartzen du eskura jartzeko jarduerak egiteko beharrezko barruti eta espazioak.


Ikusi Elikagaien kontsumoa·ri buruz\nElikadurarako lur beharra biztanleko\nIkusi Elikadurarako lur beharra biztanleko·ri buruz\nUgalkortasun tasa eskualdeka\nIkusi Ugalkortasun tasa eskualdeka·ri buruz\nIkusi Erregai fosilen kontsumoa·ri buruz\nEnergia berriztagarrien presentzia lehen mailako energian. EH eta Europa, 2017\nIkusi Energia berriztagarrien presentzia lehen mailako energian. EH eta Europa, 2017·ri buruz\nElikagaiak ekoizteko gaitasuna eta kontsumoa Karrantzan\nEHNE Bizkaiarekin elkarlanean Karrantzako dimentsio sozioekonomiko nagusiak (eskaria eta sektorearen desmartxa) eta lurraren ezaugarrien azterketa, autohornikuntzarako gaitasuna aztertuz. Lur egokiaren aprobetxamendua mugaraino eramanda, Karrantzan sortutako barazkietatik 88.000 biztanle elikatu litezke, frutagintzan 547.000, eta abeltzaintzan, 529.000 biztanleen elikagaiak ekoitzi.\nIkusi Elikagaiak ekoizteko gaitasuna eta kontsumoa Karrantzan·ri buruz\nEHNE Bizkaiarekin elkarlanean Larrabetzuko dimentsio sozioekonomiko nagusiak (eskaria eta sektorearen desmartxa) eta lurraren ezaugarrien azterketa, autohornikuntzarako gaitasuna aztertuz. Lur egokiaren aprobetxamendua mugaraino eramanda, Larrabetzun sortutako barazkietatik 26.150 biztanle elikatu litezke, frutagintzan 23.600, eta abeltzaintzan, 46.600 biztanleen elikagaiak ekoitzi.\nEHNE Bizkaiarekin elkarlanean Errigoitiko dimentsio sozioekonomiko nagusiak (eskaria eta sektorearen desmartxa) eta lurraren ezaugarrien azterketa, autohornikuntzarako gaitasuna aztertuz. Lur egokiaren aprobetxamendua mugaraino eramanda, Errigoitin sortutako barazkietatik 13.800 biztanle elikatu litezke. Frutagintzan 14.650 biztanleen beharrak asetu litezke, eta abeltzaintzan, 28.850 biztanleen elikagai eskaria ekoitzi.


2020-04-02 / oihaneder\nBatera: kultur proiektuak elkarrekin deialdiko hiru crowdfunding kanpainak amaitu dira. Itsulapikoa.eus plataforman beren proiektuak gauzatzeko diru-kanpainetan lortu dituzte gutxieneko helburuak Itziar Uriarte eta Irune Zabaletak (banaka) eta Sergio Azkarate, Irati Lekue, Itziar Hormilla, Nefer Olaizola eta Erlantz Mata (taldeka) gazteek. Proiektu bakoitza gauzatzeko 3.500 € izango dituzte. Ekainaren 23a aurreikusten da beren proiektuak aurkezteko eguna.\nOtsailaren 20an itsulapikoa.eus plataforman hiru kultur proiektu gauzatzeko diru-bilketa kanpainak jarri genituen abian, eta 40 egunen ondoren hirurek lortu dituzte beren gutxieneko helburuak. 3.500€-tik gora izango dituzte proiektuak egin ahal izateko.\nAlarma egoerak diru-bilketa kanpainak bete-betean harrapatu dituen arren, Itziar Uriarte eta Irune Zabaletak (banaka) eta Sergio Azkarate, Irati Lekue, Itziar Hormilla, Nefer Olaizola eta Erlantz Mata (taldeka) gazteek ateratako diruarekin olerki-liburu ilustratua, ipuin-liburu multimedia bat eta dokumental bat garatuko dituzte, Bizimundua, Tinta, grafito artean: musak eta Erroak, hurrenez hurren.\nBaliabide ekonomikoak lortuta, orain sormen lanaren txanda izango da, ia hiru hilabete izango dituzte beren lanak gauzatzeko: bakoitzak bere lan-katea osatu beharko du, eta ilustratzaile, aktore, zeinu-hizkuntza interprete, bideo-sortzaile, etab.ekin bat egin beharko dute elkarlanean beren proiektuak egikaritzeko, oztopoak oztopo.\nEz-ohiko egoera honek utziz gero, eta behin alarma egoera hau gaindituta, ekainaren 23an Oihaneder Euskararen Etxean aurkeztuko dituzte beren lanak.\nAntolatzaileek Itsulapikoa plataformako arduradunak eta Laboral Kutxa eta Vital Fundazioa eskertu nahi dituzte emandako laguntza guztiagatik.


Mahai-ingurua alderdi polikoekin otsailaren 11n - Hitzaro Euskara Elkartea\n•EGOERA POLITIKOAREN HAUSNARKETA\n•ARALAR, EA, EAJ, EB-BERDEAK\nETA EZKER ABERTZALEA\n•BIDALI ZURE GALDERA ALDERDI POLITIKOETAKO ORDEZKARIEI\nHitzaro Euskara Elkarteak eta Ordiziako Udaleko Euskara Zerbitzuak antolatuta mahai-ingurua izango da datorren asteazkenean (otsailak 11), 19:00etan, Barrena Kultur Etxean. Egoera politikoaren hausnarketa eta hauteskundeak izango dituzte eztabaidagai alderdi politikoetako ordezkariek.\nAintzane Ezenarro (Aralar), Onintza Lasa (Eusko Alkartasuna), Luke Uribe-Etxeberria (EAJ/PNV), Mikel Arana (Ezker Batua-Berdeak) eta oraindik zehazteke dagoen Ezker Abertzaleko kide bat izango dira mahai-inguruan parte hartuko duten ordezkariak. PSE-EEri eta Alderdi Popularrari ere egin zaie ekitaldian parte hatzeko deialdia baina ez dira bertan izango. Sozialistek Hitzarori adierazi diotenez, ez dute Ezker Abertzalearekin eztabaidatu nahi eta horregatik esan diote ezetz mahai inguruan parte hartzeari. Popularrek, berriz, deialdiari erantzun ere ez diote egin.\nHonenbestez, alderdi politikoetako bost ordezkari ariko dira, 19:00etatik aurrera, Barrena Kultur Etxeko areto nagusian. Eztabaida bi ordukoa izango dela aurreikusten da eta bost bloke nagusitan banatuko da. Bloke bakoitzak 15/20 minutuko epe-muga izango du, ordezkari bakoitzak bere azalpena egiteko eta erantzuteko aukera izan dezan. Hizketaldiaren azken ordu erdian, alderdietako ordezkariek entzuleen galderak eta blogera bidalitakoak erantzungo dituzte.\nMahai-ingururako prestatu dugun areto nagusia beteko balitz, ondoan dagoen erakusketa gelan bideo-konferentzia bitartez jarraitu ahalko da ekitaldia.\nOHARRA: Alderdietako ordezkariei galdera bidali nahi badiozu, erantzun mezu honi zure galderarekin eta nori zuzentzen diozun azalduz.\nabertzalea alkartasuna aralar arana batua-berdeak ea eaj eusko ezenarro ezker hitzaro lasa mahai-ingurua ordizia pnv uribe-etxeberria


Kulturen arteko bazkaria egingo dute Amurrion, “esperientziak elkarbanatzeko eta hainbat zurrumurruekin bukatzeko” - Aiaraldea.eus\nKulturen arteko bazkaria egingo dute Amurrion, “esperientziak elkarbanatzeko eta hainbat zurrumurruekin bukatzeko”\nTxabi Alvarado Bañares 2018-06-13 07:00 Jendartea Amurrio\nEkainaren 24an izango da zita, Juan Urrutia Plazan. Duela urte eta erdi sortutako zurrumurruen aurkako Bizilagunak taldeak antolatu du ekimena.\n“Kulturen arteko bazkaria” egingo dute Amurrion ekainaren 24an -igandea-. Juan Urrutia plazan izango da zita eta, aurreratu dutenez, ez da otordu hutsa izango. “Egunaren hasieratik egongo gara janaria prestatzen herriko plazan, plaza pixka bat apaintzen, musika entzuten...”, azaldu dute Amurrioko zurrumurruen aurkako Bizilagunak taldeko kideek. Hirurak aldera bazkaltzea aurreikusi dute. Afrika iparraldeko estiloan prestatutako cous-cousa jango dute, entsalada eta mazedoniarekin batera. Bazkalostean, aldiz, “World Café” moduko bat egin nahi dute. “Mahai txikietan eseriko gara hainbat gauzei buruz hitz egiteko, elkar hobeto ezagutzeko”.\nBazkarian izena emateko ondorengo telefono zenbaki hauetakoren batera deitu edo mezu bat bidali behar da: 690 226 900, 649 044 154 edo 628 571 547. Posta elektronikoa ere baliatu daiteke, paloma.gutierrez@cear-euskadi.org helbidera idatzita.\nHorrez gain, argazki erakusketa bat atondu dute Bizilagunak taldeko kideek. Astelehenetik dago ikusgai Bañueta kiroldegiaren sarreran, ekainaren 23ra arte.\nDuela urtebete sortu zen Amurrioko taldea, CEAR erakundeak atzerritarren kontrako zurrumurruen aurka eginiko kanpaina baten bidez. “Hainbat hitzaldi, tailer eta ekintza egin ditugu”, azaldu dute taldeko kideek. Baina, nabarmendu dutenez, herriaren erdian bazkari bat egitea zen “ilusio gehien” sorrarazten zien ekintza. “Elkar ezagutzeko, esperientziak elkarbanatzeko eta hainbat zurrumurruekin bukatzeko” baliatu nahi dute ekimena.\nKulturak josteko zurrumurruen aurkako sareak sortzen\n4 "Izugarrizko esperientzia izan da Laudio BHIko Greziarako bidaia"\n5 Aiaraldea Kooperatiba Elkarteak bat egin du Greba Feministarekin\n6 50,5 milioi euroren truke erosi dute Tubacex eta Senaat taldeek Dubaiko Nobu enpresa\nAlkohol-tasa bikoiztuta istripua izan du gida-baimenik ez duen pertsona batek


Udalekuak antolatu dituzte uztailerako Aizarnazabalen, 4 eta 12 urte arteko haurrentzat - Urola Kostako Hitza : Urola Kostako Hitza\n4 eta 12 urteko haurrentzako udalekuak egingo dituzte datorren uztailaren 5etik 30era, bi hamabostalditan banatuta, Aizarnazabalen. “Apirilean egindako tanteoaren emaitzak aztertu ondoren” hartu du udalak udalekuak antolatzeko erabakia; “beti ere, jasotako emaitzak bere horretan mantenduko balira”, zehaztu du erakundeak.\nGoizez egingo dituzte udalekuak, 10:00etatik 13:00etara, eta izena emateko epea gaur ireki dute; hil honen 11ra arte eman daiteke izena, eta epez kanpoko izen-ematerik ez dutela onartuko aurreratu dute antolatzaileek. Izen-emate orriak liburutegian jarri dituzte eskuragarri.


Irregulartasunak salatu dituzte Arabako ESIko kudeaketa ekonomikoan - Araba - Alea.eus\nIrregulartasunak salatu dituzte Arabako ESIko kudeaketa ekonomikoan\nErredakzioa 2019-11-22 18:00\nAsteazkenean, xehetasun guztiak azaltzeko agerraldia egin zuen LABek. / Argazkia: LAB sindikatua\nLAB sindikatuak salaketa jarri du EAEko Fiskaltza Nagusian, Gasteizko Santiago ospitalean enpresa pribatu batek hornitu beharko lituzkeen produktuak diru publikoaren kargura hornitzen ari direla antzeman dutelako.\nAsteartean, azaroaren 19an, salaketa jarri zuten EAEko Fiskaltza Nagusian Osakidetzako LABeko arduradun Bego Aranzastik eta sindikatuko abokatuak. Hurrengo egunean, Arabako Erakunde Sanitario Integratuan (ESI) emandako irregulartasunen inguruko xehetasun guztiak azaltzeko agerraldia eskaini zuen sindikatuak Gasteizen.\nArgi utzi dute salaketaren garrantzia. Olatz Rodriguez de Yurre eta Jesus Oñateren hitzetan, LABen ekintza sindikalak "erabateko lehentasuna" du Osakidetzako arlo guztietan "demokratizazioa lortzea", iragan ikasturtean lan-eskaintza publikoaren inguruan egindako lana gogora ekarriz.\nOsakidetzako kudeaketa ekonomikoan "gabezia berberak" daudela azaldu dute. Izan ere, plaza publikoak banatzeko prozeduretan antzemandako irregulartasunak kanpoko enpresekiko harreman ekonomikoetan ere ematen zela susmatzen zuen LAB sindikatuak.\nOsakidetzako LABeko arduradun Bego Aranzasti, abokatuarekin batera. / Argazkia: LAB sindikatua\nIrregulartasunak, gutxienez 2016tik\nHortaz, Fiskaltza Nagusiari kontabilitate-desorekak jakinarazi dizkiote eta "ustelkeria ekonomikoaren balizko kasu baten aurrean" gaudela ziurtatzen dute. LABen arabera, Santiagoko Ospitalean diru publikoaren kargura hornitzen ari dira azpikontratatutako enpresa pribatu batek hornitu beharko lituzkeen produktuak.\n"Desfasea" hauteman dute suntsikorren horniduran baina ez dute baztertzen beste atal batzuetan irregulartasun gehiago egotea. Jarduera hori arautzen duen kontratazio-plegua hiru milioi eurokoa da.\nSindikatuak salatu du sukaldea bezalako hainbat arlotan baliabideak "milimetrotan" neurtu behar duten bitartean, "azaldu ezineko gastuetan milaka euro xahutzen" ari direla. Haserrea nabaria da: "Urteak daramatzagu edozein hobekuntza eskaeraren aurrean 'ez dago dirurik' dogma entzuten".\nIrregulartasunak gutxienez 2016. urtetik egon direla ziurtatu du LABek. Halaber, horiek ezagutu arren "zuzenketarik egin ez" dituzten erantzuleak badaudela azpimarratu dute.\nFiskaltzari kasu hau ikertu dezala eskatu diote. Modu berean, "erantzunkizunak argitzea" eta kudeaketa horrek inplikatutako pertsonaren bat "legez kanpo aberastea" ekarri ote duen ere jakin nahi dute.\nJasotako datuak Arabako ESIko zuzendaritzari jakinarazi dizkiote aste honetan bertan, azalpen bat bilatzeko "azken aukera" gisa. Bilera horretan azalpen argirik jaso ez dutela azaldu dute, eta horregatik Fiskaltzaren eskuetan utzi dute egindako azterketa ekonomikoa eta gastu irregularrak frogatzen dituzten pleguak.\nArabako ESIko zuzendari ekonomiko finantzarioa kargutik kentzea exijitu du sindikatuak. Gainera, Osakidetzako langileei dei egin diete "susmagarriak diruditen egoera horiek guztiak" salatu ditzaten, sindikatuak jarraipena egiteko.\nGarbiketa zerbitzuko langileen eserialdia\nBestalde, Arabako ESIko Osasun Zentroetako garbiketa zerbitzuko Garbialdi enpresako langileek eserialdia egin dute gaur Txagorritxun, Osakidetzako ESI Arabako zuzendaritzari euren egoerari buruz hitz egiteko "premiazko bilera" bat eskatzeko. Bilera eskaera erregistratu dute Txagorritxuko ospitalean.\nGarbialdi enpresak, "aldebakarrez", goizeko txanda kendu eta Gasteizko Osasun Zentro gehienetan zerbitzu orduak murriztu nahi dituela azaldu dute langileek. Ezarritako murrizketak salatzeko eta bileraren "garrantzia nabarmentzeko" egin dute protestaldia.\nIzan ere, protestaren ondorioz, bilera egitea lortu dute. ESI Arabako finantzetako zuzendaria eta langileen kudeaketa arloko zuzendaria agertu dira.\nDatozen egunetan mobilizazio egutegi bat adostuko dutela iragarri dute langileek.\nGarbialdi enpresako langileek eserialdia egin dute Txagorritxun. / Argazkia: LAB sindikatua


Bizimodu tristeetatik urruntzeko ahalegina - Nontzeberri\n“Ama Kuraia” euskaraz, Arriaga Antzokian\n“Egilea eta ilustratzailea” izeneko jardunaldiak, Bilbo Zaharra Forum ekimenaren eskutik\nSekretu guztiak azalera ateratzen direnean\nEmakumeak, sormen-kudeaketan eta komunikazioan\nUrteroko zita irriarekin, Iruñeko “Irriziklo 2020” jaialdian\nJoan den urteak emandako film-uztarik onena ikusgai\nGaur abiatuko da Bilbon, Zinegoak\nTabakalerak eta Artium Museoak “Jarduera Artistikoen Institutua” bideratuko dute\nLurra, sua, euria eta denbora artelan bilakaturik\nEuskal tradizioa eta jazz modernoa bildurik\nHasiera/IKUS-ENTZUN/Bizimodu tristeetatik urruntzeko ahalegina\nBizimodu tristeetatik urruntzeko ahalegina\nAn Elephant Sitting Still (Hu Bo, 2018) izeneko filma pantailaratuko dute gaur FAS Zineklubean. Ohi den bezala, Bilboko El Carmen aretoan izango da emanaldia, oraingo honetan 19:00etan hasiko da.\nAditu askoren arabera, film ederra eta harrigarria da gaur FAS-ek proposatuko duena, “gertaera zinematografiko harrigarri bat da”.\nBertan, egun bat igarotzen da, egunsentitik iluntzera arte, eta hainbat pertsonaia tren bat hartzen saiatzen dira beren bizimodu tristeetatik urruntzeko, itxiak sentitzen diren hiri ilun eta kaotiko batetik urruntzeko. Guztiak ari dira Manzhouilera iritsi eta elefante handia eserita ikusteko ahaleginetan; lo dagoen erraldoia bera, Txinaren beraren alegoria moduan.\nHu Bo zuzendariaren lehenengo filma dela kontuan izanda, esan behar da itzelezko lana dela, “bere perfekzioagatik harritzen duena. Harribitxi bat”. Film depresibo eta edertasun gris batez horniturik, ezkorra esentzian eta zinismoz beterik.\nEta beste datu harrigarri bat. Hu Bok filmaketa bukatu zuenean bere buruaz beste egin zuen, 2017ko urrian. 2018ko otsailean Berlinalen estreinatu zen (ia lau ordutako filma da), eta saria eman zioten opera prima onenari. FIPRESCI saria ere jaso zuen.\nAzpeitiko “Euskal Antzerki Topaketak” aste honetan abiatuko dira\nEmakume artisten presentzia nabarmenduko du azaroan Artiumek\nZinema galduaren aztarnak\nMakina bat film Bartzelonako Euskal Etxeak bideraturiko “Zinemaldian”\n“Ama Kuraia” euskaraz, Arriaga Antzokian https://t.co/lu53TWHVJr @Teatro_Arriaga https://t.co/tmQFA6DzcD\n“Egilea eta ilustratzailea” izeneko jardunaldiak, Bilbo Zaharra Forum ekimenaren eskutik https://t.co/rGY1oA3KTB… https://t.co/Gcny7jsZSz\nSekretu guztiak azalera ateratzen direnean https://t.co/MKaRg33bM4 @photomuseuminfo https://t.co/J1OyijefZK


Kanten kantoia - Donostiako balearen bertsoak\nDonostiako balearen bertsoak
Itsasoko bertsoak. 1855ean balea agertu zen eta Donostiarrek arpoia sartu zioten, baina getariarrek berentzat nahi izan zuten. Donostiako balearen bertsoak abesten ditu.
\nItsasoko bertsoak. 1855ean balea agertu zen eta Donostiarrek arpoia sartu zioten, baina getariarrek berentzat nahi izan zuten. Donostiako balearen bertsoak abesten ditu.\nInformazio gehiago: Donostiako balearen bertsoak


Lau plan haurrekin udaberrian | Consumer\nLau plan haurrekin udaberrian\nKokaleku honetan zaude: Azala > Haurtxoa > Haurrak\nEguraldi ona iristeak aukera ematen du aire zabaleko jarduerak antolatzeko naturarekin kontaktuan, haurrak aisialdi sedentariotik urruntzeko\narabera: Ostirala, 2016ko martxoaren 25a\nUdaberria da eta hibernazioa amaitu zen. Haurrek sofa, kontsola eta telebista utzi eta naturak eskaintzen dizkien aisialdiaukerez gozatzeko garaia da. Aire garbia arnastea, paisaia ikusgarria mirestea eta inguruko ondare historiko eta kulturala ezagutzea da gurasoek beren seme-alabei klima ona iristearekin eskain diezaieketen aukera osasungarriena eta dibertigarriena. Artikulu honetan, lau proposamen zehazten dira, haurrek natur ingurunearekiko harremanaren abantailez balia daitezen: baserri eskola bat bisitatzea, parke naturaletan ibilbideak egitea, hiri parkeetan paseatzea eta herri xarmangarrietan barrena ibiltzea.\nHaurrak eta natura: abantailak besterik ez\nHotza egiten du, euria egiten du edo haize asko dabil. Neguko geltokiari lotutako eguraldi txarra aitzakia ezin hobea da haur askok etxeko lau hormen artean ordu eta ordu itxirik egon daitezen, eta telebistari, kontsolen, telefono mugikorren eta teknologian oinarritutako beste entretenimendu-iturri batzuen mende egon daitezen. Udaberriaren etorrera eta giro ona dira haurrak espazio itxietan dauden denbora konpentsatzeko eta aire libreaz eta naturaz gozatzeko aukera ematen duten aukera onenak.\nNaturarekiko kontaktuak eragin positiboa du haurraren garapen emozional, sozial eta kognitiboan.\nIzan ere, naturarekiko kontaktuak ez du haurren ongizate fisikoari bakarrik eragiten, eragin positiboa du ere garapen emozionalean, sozialean eta baita kognitiboan ere, Espainian 7 eta 10 urte bitarteko 2.600 adin txikikoren artean egindako ikerketa batek erakutsi duenez. Ingurumen Epidemiologiako Ikerketa Zentroko (CREAL) espezialistek frogatu dute lotura kognitiboa eta espazio berdeen eraginpean egotea haurren artean elkartzearen eta “laneko oroimena% 5 handitzearen eta arreta falta% 1 murriztearen” arteko lotura.\nLau plan aire zabalean\n1. Baserri eskola batera bisita. Baserrietan landa-bizitzara hurbiltzeko eta ingurune naturalean moldatzen erakusteko, behi bat jeztea, barazkiak ereitea, gazta edo jogurta egitea edo asto bat ematea dira baserrietan landa-bizitzara gerturatzeko eskaintzen diren jarduera batzuk. Ikastetxe horietako askok familia-programak dituzte, gurasoek eta seme-alabek, ohikoa ez den ingurune batean, aire zabaleko lanaldiaz gozatzeko aukera izan dezaten. Aisiaren gidan probintzia bakoitzean eskuragarri dauden horrelako zentroak bila daitezke.\n2. Ibilbideak Parke Naturaletan barrena. 137 Parke Natural eta 14 Parke Nazionalek aire zabaleko paradisu-sare zabala osatzen dute Espainian, eta familiek ihes egin dezakete hirietako erritmo kaotiko eta bizkorretik ordu batzuetarako. Babestutako gune horietan, gure herriko flora eta fauna ezagutzeko aukera izango dute haurrek. Parke horietako gehienek dituzten interpretazio-zentroek antolatzen duten naturaren kontserbazioari eta zainketari buruzko hezkuntza- eta aisialdi-jardueretan ere parte hartu ahal izango dute. EROSKI CONSUMErek Biosferako Parke Naturalei, Parke Nazionalei eta Erreserbei buruzko gidak gune horiei buruzko informazio osoa biltzen du, zerbitzu, azpiegitura eta balio natural eta kulturalekin.\nGure herrialdeko hiri askotan integratzen diren parkeak ere baliozko alternatiba dira txikiak aisialdi sedentariotik urruntzeko\n3. Ibilaldia hiriko parkeetan barrena. Batzuetan, ez dago kilometro asko egin beharrik, txikienekin natur ingurunea gozatzeko. Gure herrialdeko hiri askotan dauden parkeak ere baliozko alternatiba dira haurrak aisialdi sedentariotik urruntzeko. Parke horiek oinez edo bizikletaz egiteko prestatuta egoten dira, eta beste kirol batzuk egiteko guneak ere badituzte. Kasu askotan, hiriaren ondare historikoa osatzen duten monumentu edo eraikuntzak ere badaude, eta, beraz, adin txikikoek, naturarekin harremanetan egoteaz gain, ingurune hurbileneko kultur ezagutzak ere zabal ditzakete. Hori posible izan daiteke, baldin eta ‘Espainiako 14 hiri-parkeek bisitatu behar lituzketen’ artikuluak proposatzen dituen espazioetakoren bat ezagutzen badute.\n4. Herri xarmangarrietan barrena ibiliko gara. Hiritik urruntzeko eta haurrekin giro landatarragoa izateko, ezinbestekoa da Espainiako leku guztietan ugari diren herrixka eta herrixkak bisitatzea. Txikienek asko atsegin dute herri horietako kalezuloetan paseatzea edo horietako askoren ondare artistiko eta kulturala osatzen duten Erdi Aroko harresietara eta eraikinetara bisita egitea. Interneten, nahitaez bisitatu beharreko populazioen proposamen ugari aurki daitezke, esate baterako, Espainiako Herrialderik Politenak Elkartea osatzen dutenak, multzo historiko-artistikotzat jotako herrien zerrenda edo Erdi Aroko 25 herriren zerrenda, haurrekin galdu beharrekoa.\nhaurrak naturaleza-eu Ocio-eu primavera-eu\nIkus gehiago honi buruz: Haurrak\nHaurrak babesteko lege berria: alderdi nagusiak\nZure semea tirano bihurtzeko dekalogoa


Latsunbe-Karobieta auzoa | Marieluts Haundi | Portu auzoa\nEz zen nolanahiko etxea, agidanez, lehengo garaietan. Hamarrenak zerrendan ageri zaigu jada (1610) “Casa Marielus-andia” izenez eta “Marielus” Jauretxeen zerrendan (1625, Lope Isasti). Maria eta eluts (leku babesa, itzaltsua ere bai) dira izenaren osagaiak.\nHernaniko Plaza Berritik atera eta Sorgintxulorako bidean, garai bateko tranbiaren bide ondoan, egungo Latsunbe-Karobieta auzoko etxe multzoa dagoen horretan zegoen Marieluts edo Marieluts Handi baserria, herriari so, babesgune batean eta inguruko soro zelai eta ordeka orlegiaren erdian. Etxe karratua, sarrera nagusia hegoaldera, uda partean mahatsondoak hormarik gehiena estaltzen ziola.\nAnastasio Muguruza eta Nikolasa Aranburu gurasoak eta Maria alaba bizi ziren Marieluts Handi baserrian. Gerora, ordea, Luxiano Barrenetxea Gillenea, Fraisoroko herri-haurra ekarri zuten, laguntza gisa edo. Honek papeleran eta baserrian egiten zuen lan, eta azkenaldian baserrian bakarrik.\nHernaniko biztanleria gora, eta herriak lurrak behar zituela etxeak eraikitzeko eta, Marieluts botatzeko proiektua onartu zuen Udalak. Handik eta harat Maria Muguruza, bertako alabak ez zuen onik izan. Osasun arazo larriak jasan behar izan zituen, eta izugarri kosta zitzaion bere jaiotetxetik ateratzea. Esan behar da, etxea eraisteko egun berean, hau da, 1993ko urtarrilaren 11n atera zirela baserritik.\nGertuko Buenos Aires auzoko kaletxe batean jarri zen bizitzen, baina esanik doa osasunak ez ziola lagundu eta handik laster zendu zen Marieluts baserriko Maria.\nBaserri txikia izaki, eta ezari-ezarian herrigunean geratu zenez, ez zuten etxetik inora joan beharrik izaten baratzeko nahiz arrautzak edo esnea saltzera. Etxera bertara etortzen ziren erosleak eta horrela moldatzen ziren.\nBitxikeria modura, etxeko leihotik ateratzen zen zuhaitz bat omen zuen Marieluts baserriak.


EKAITZALDI: Sarkor - Su Emoten (2008)\n2010(e)ko martxoakren 12(a), ostirala\n11 abestiz osatutako diskoa da Su Emoten. 2007ko urrian hasi eta 2008ko martxoan argia ikusi duen lan honetan Ezinean taldeako Iba eta Leihotikaneko Gorkak parte hartu dute ahotsetan. Punkrock kutsuko erritmo biziak eta abiadura dira disko honen ezaugarri nagusiak.\n02 Zerrenda beltza\n03 Su emoten\n05 Garaipenaren bila\n07 Eskubide urratuak\n08 Zu barik eztau!\n09 Bat gehiago\n11 Kalabazak eman zizkidan\nEgilea: Txiribita ordua: 11:15\nHemen ere berdin, mesedez. Mila esker ta aupa zu!!\n2012(e)ko abenduakren 3(a) 21:32


Batzoki - Wikipedia, entziklopedia askea.\nBatzoki EAJren egoitzek jasotzen duten izena da.\nEuzkeldun Batzokija 1894 edo 1895. urtean.\n1894ko uztailaren 14an, Sabin Aranak lehen batzokia inaguratu zuen, Bilboko Korreo kalean Euzkeldun Batzokija sortu zuenean. Egun hartan, Ziriako Iturri bazkide zaharrenak ikurrina jaso zuen, Arana anaiek Bizkaia independenterako diseinaturiko bandera hasiera batean, gero Euskal Herri osorako zabaldu bazen ere.\nDenak frankismo garaian itxi zituzten, baina 1978an berriro irekitzen hasi ziren. Baionan, Donibanen eta Hendaian ere badira, baita munduko beste leku batzuetan ere, hala nola, Andorran, Erresuma Batuan, Frantzian, Italian, AEBetan, Kanadan, El Salvadorren, Mexikon, Kuban, Dominikar Errepublikan, Puerto Ricon, Venezuelan, Kolonbian, Perun, Argentinan, Txilen, Uruguain, Paraguain, Brasilen, Australian...\nKarrantzako Ambasaguas auzoko batzokia, 2010eko Aberri Egunean.\nBatzokiak[Betiko hautsitako esteka]\nAzken aldaketa 13 otsaila 2021(e)an, 12:58(e)tan\nOrriaren azken aldaketa: 13 otsaila 2021, 12:58.


Antzerti / 22 zenbakia\n| 22 zenbakia, 1933ko urria [faksimilea PDF formatuan]\nJosé Dominguez Manresa\nDominguez Manresa jaunaren erderazko antzerki\n«Los Mendigos»etik euskeratua.\nANTTON: eskale mutilla\nTXOMIN: eskale mutilla\nKAITANO: eskale itxua\nPATXI: eskale itxua\nOARRA-Eres-antzerkitxo onen eresia (Piano ta abestia) Buska-Sagastizabal eta Carrascon jaunena da. Eskatu diteke Donostia'ko Erbiti'nean edo beste edozein musika-etxean.\nMendixka baten egalean. Atzean, erria. Ezkerretan txabola edo ondatutako etxe bat. Eskubitan, aurrena zugatz bat. Txabola'ren atzean inguruko mendiruntz dijoan bidetxiorra.\nAntton eta Txomin zugatz oñean, lurrean etzanda.\nTxomin lotan, eta Antton esnatu berria,\njeikitzen asten da nagiak ateraaz.\nANTTON: E! Txomin, esnatu adi, alperra! Guazen berandua dek-eta.\nTXOMIN: Nor joango dek ara?\nANTTON: Nor joan? eskean irekin bizi dan adiskide au.\nTXOMIN: Egon adi oraindik!\nANTTON: Eguna argitzen ari dek eta errira joan bear diagu.\nTXOMIN: Bai, bereala!\nANTTON: Bañan, abil azkar!\nTXOMIN: Ago pixka bat. Lo nitxion da!...\nANTTON: Ori dek nagiak atera bearra, ori.\nTXOMIN: Izan ere, amets batzuek ederragoak egin dizkiat.\nANTTON: Aberastu giñala, ez al da ala? Nik egin detena bera, baña gogora zak ametsakin ez daukagula jaterik. Egun txarra zetorkiguk gañera.\nTXOMIN: Etzeok gauza onik emendik aurrera.\nANTTON: Eskea besterik ez dagola ziotek danak.\nTXOMIN: Eta iñork txanponik eman nai ez.\nANTTON: (Aoa zabalduaz) Txomin!\nTXOMIN: (Aoa zabalduaz) Antton!\nANTTON: Zer egin bear degu?\nTXOMIN: Zer egingo degun? Euk nai dekana.\nANTTON: Nai al dek zerbait ibiltzera joan?\nTXOMIN: Tira, ba, goazemak pixka bati.\nANTTON: Ea bidean iñor billatzen diagun.\nTXOMIN: Itxura ederrik bazeukagu iñon aurrera joateko!\nANTTON: Eskatzen ez dunak ez dik galtza berririk egiten, eta jaten ez duanak lorik ere ain gutxi. Zer itxura nai dek, bada, guk eukitzea?\nTXOMIN: Iru egun badituk atzetik bizi naikela.\nANTTON: Iru egun besterik ez? Ez aiz gaizki bizi. Astebete badek ni barau gorri egiten nabillela... ta aragiuzte ta guzti. Nere barrungo errotaren kur-kur orruak entzungo baitukek! Aizezko errota izango dek noski, bestela ezin lezakek orrenbeste ego. Laister orrela baniak, aize biurturik geldituko naukela, uste diat. Txomin... min... min... Bai miña dala beartsua izatea!\nTXOMIN: Neri min ematen dienak dituk, aberatsak izan, eta beartsu itxuran ibilli ta txanpon ederrak ateratzen diteken oiek.\nANTTON: Egurtu egin bear lizkieke olakoak.\nTXOMIN: Eta guri?\nANTTON: Guretzat ez dek gogoratzen iñor lurrean eta ogia eskatzen diagunean, eman ez eta bekotza jarri gañera. Ori, onez erantzuten zigutekenean eta egun batean bezela, gaizkilletzat artu ta makilka egotzen ez gaituenean.\nTXOMIN: Guztia, biurri xamarrak gaitukelako.\nANTTON: Biurriak? Guk ere gurasoak izan bagiñizkian eta nork maite izan, ez giñuan besteak baño motzagoak izango ikasten. Gurea al dek gurasoak ez izatearen errua? Errukitik bizi gaitukelako ta egunean-egunean biltzen diagun txanponetik, zeruaren laguntza ta Jaungoikoagan bakarrik gure itxaropena jarrita bizi gaitukelako... orregatik biurriak deitzen zigutek... (negarrez) Orrela deitzen diguten oiek ikusi nai nizkikek gure narruan.\nTXOMIN: Etzakela negarrik egin.\nANTTON: Amorroz negar egiten diat.\nTXOMIN: Etziok, bada, oiekin. Eraman aundia bear dik batek. Eta ni (lerdenduaz) kementsua nauk eta ez aut ikusi nai negarrez. Tira!\nANTTON: (Txomin laztanduaz) Ekatzik musu bat.\nTXOMIN: Bakarra ez, milla emango dizkiat. Anaiak gaituk, estutu gogor; alkarrekin izango gaituk beti, ta adur txarrik badiagu biok berdin eramango diagu (kemenez). Beti biok, beti alkarrekin, ia nork banatzen gaituan.\nBakarrik laguntzik gabe, ai!\nBakarrik laguntzik gabe\nArkitzen naiz lur onetan\nGurasoak il eta\nBis «Iñork maite ez nauela».\nLagundu bai, arren,\nLimosna bat osatzen.\nBeartsu jaio dan aurrak, ai!\nUmezurtz gelditzen bada\nEz du zorion makala\nAize otzak badarama.\nLagundu, bai, arren,\nZotintxoak egiñaz eskatzen\nLaguntzatxo bat arren da arren\nUmezurtzak zotiñez eskean\nBai dirala errukilleak.\nEman bai laguntzatxoa\nArren, bai, kupiturik\nANTTON: (Izketan) Eta orain goazen abestitxo au kantatuaz zerbait eskatzera.\nTXOMIN: Biotz oneko gizon eta etxeandreai limosnatxo bat, arren, eskatzera. Biok, alkarrekin, alkarrekin beti.\nANTTON: Batera edo bestera biziko gaituk alegindu ezkero lanean; Jaungoikoaren laguntzak etziguk utsegingo.\nTXOMIN: Ez diagu ezer aurreratzen koldartuta; kemen aundiko biotzak egiten dizkiek altxorrak. Goazen, bada, ekitera aldegun bezela ta erortzen bagaituk menderatuta, eriotzak arkitu gaitzala beartsu bai, baña alkarturik beti. (Berriro laztandu ta estutzen dira). (Arretaz) Norbait zetorrek.\nANTTON: Bai; emen urrean bizi deken itxua izango dek. Azal ederra dala uste diat bera.\nANTTON: Jaungoikoak zekik zertara ote datorren. Eskutatuko al gaituk?\nTXOMIN: Nigatik benepein... (Etxe-atzetik dagoan muñora igotzen dira andik begiratuaz).\nKAITANO: Kaitano Etxenagusia izenez naizen bezela; baña nere etxerik ez detena, Iturriberrigorrigoikoerrotakoetxean jaioa, berrogeita bederatzi urte ditutena ta alarguna bi aldiz (ta Jaungolkoari eskerrak) nere bizipidez jatorritik itxua, Kaitano Etxenagusia izenez naizen bezela, diat, lur onetara bizitzeko etorri zan gizonak ezin lezakela euki zearoko zoriontasuna eta alaitasun bildua, pillatua, alkartua, estutua ta osatua.\nGuraso oso onetatik jaio nitzan, baña beren sakelak pipiak janak zeuden eta nere gurasoak amorrai biziak eta argiak izanik, berealaxe antz eman zioten lurrera bota zuten bixiguak etzuala egokia izan bear Igeldotik lañuai begira egonaz nolako egoaldia egingo zuan igartzeko, itxua bait nintzan, eta azkenean zera... utsa... eskaletzako karrera eman zidaten eta amaika karrera egin bear izan det erriz-erri biziko banaiz.\nEgun batean onera ia billutsik eldu nintzan eta eskean ibiltzeko itxuaurreko bat bear eta bertako neskatx batekin ezkondu nintzan... baña nolakoa zan ezpadakit ere, ogeitamaika eskutik egiten ederki jakin arek, eta eskeko txanponakin izugarrizko mokolloak arrapatzen zituan... Mokolloak neri? esan nion. Lertuko zaitut. Ai maltzurra, esan zidan berriz mingainluze arrek. Orduan itxutu nintzan... len baño geiago ta eskuan neukan agaiaz dantzatu nuan, egundokoak emanaz, bere gorputz argalaren utsune guztiak ubelduz betetzeraño. Ta artatik iltzan illuntze berandu batean... beranduan esan al det? A, bai, berandugi eman nion astiñaldi ura! Lenago eman bear nion, bai, alajaña!\nBegira, bada, zein illuna izan dan nere bizitza itxua. Bañan orain, guztia aldatu da! Zoriontsua naiz! Lentxoago egin det izugarrizko irabazpidea. (Pozez) Atzo egun guztian eskean ibilli nintzan or inguruko erri batean, eta gaur goizean onuntza natorrela bi zaldizko gurdia igaro da nere albotik eta gizonak, erdi mandazai eta erdi gixajo bat, indianoa, berak zionez, onela itzegin dit bertatik —Kaxo gizon! Ze aldetara zoaz? —Onelako errira, erantzun diot. —Nai izan ezkero igo ziñezke, inguru artatik igaro bear det-eta. Gaur egun alaia da neretzat, ainbeste urtean Ameriketan egon ondoren etxera itzultzera bait nua. —Nik itz auek entzun dituten zorian beraganatu ta igo naiz gurdira, bertan lo arturik bezela etzan naiz, eta miatu emen eta miatu an, begiratu onera ta begiratu ara, bera pozik eta kantari zijoan bitartean, eta azkenean sakeltxo polit bat zearo ontzaurrez betea arkitu det. Altxor au nere eskuartean ikusi nuanean, ondo gorde ta esan diot gizon ari: Aizu, eldu gera nere etxebidera; berealaxe eskerrak emanaz jetxi naiz eta limosnatxo au egin dit (txanpon bat erakutsiaz) eta pozik kantari jarraitu dio bere bideari. Orduan, ankak zertarako zerate! esan diot nere buruari ta ekin diot nere bideari ta egan netorrela iruditzen zitzaidan, ain pozik eta arin netorren! Orain bai bizi nitekela ederki, janaren estuasunik gabe ta negutearen bildurrik gabe. (Sakelan dagon diruari ots ateraaz) Au da altxorraren ederra! (Muin egiten dio). Kaitano Etxenagusia oraintxe bai etxearen jabe egin dala. Santa Lutxi'k bañan ere begi argiagoa ibili diat, eta ori arek platerean bi begi dauzkalarik arpegiko biaz gañera. Orain altxor au iñork arkitu ta susmatu ere ez lezaken toki batean gorde bear det. (Agerraldi onen amai itzik gabea, antzezlarl beraren esku uzten alik ondoena egin dezan. Kaitano bere etxetxo barrura sartzen da ta barruan iñor ez ote dagon ongi jakiteko agaiaz esku bi ezkerretara sartadaka asten da. Gero dirua eskutatzeko tokia bilatzen asiko da. Au guztia ikusleak ondo ikusteko eran egingo du. Azkenean Kaitano eskutaturik geldituko da une batzutan, Antton eta Txomin'en agerraldi au antzezten duten bitartean).\nAntton eta Txomin jeisten dira muñotik.\nANTTON: Oraintxe, ba, ezin egon niñuan, etzakiat nola iraun diaten. Txomin, entzun al-diok zer zion?\nANTTON: Eta, ikusi al dek nola eskatzen duan limosna itxu orrek? Beartsuak errukarri dituk benetan, baña ale ori berak dionez lapurra dek.\nTXOMIN: Ni bildur nauk.\nANTTON: Baña, zeren bildur?\nTXOMIN: Orrelako gizon batek...\nANTTON: Ago ixilik motell...\nTXOMIN: Begira, obe diagu joan?\nANTTON: Egunen batean!\nTXOMIN: Zer egingo dek?\nANTTON: Zerbait bai; berak esan duanez diru ori, bera gurdian ekarri duan mandazai bateri lapurtua izan bear dik.\nTXOMIN: A or eskalea, erruki izan diok orreri.\nANTTON: Azal ederra!\nTXOMIN: Auek dituk, Antton, auek, gu ogi gabe uzten gaituenak. (Ikaraturik) Bazetorrek! goazen!\nANTTON: Itxoin zak.\nTXOMIN: Jaungoikoarren, Antton!\nANTTON: Etziok bildurrik.\nTXOMIN: Zer egin bear dek?\nANTTON: Ia ogitarako, bada ere atera nezaken ikusi.\nAntton, Txomin eta Kaitano, etxetik ateratzen.\nKAITANO: (Ertenaz) Dirua ederki gorde det.\nANTTON: (Arren eskatuaz) Jauna...\nKAITANO: Nor da emen?\nANTTON: Arren limosnatxo bat.\nKAITANO: (Sakarkeriz) Kendu adi ortik!\nANTTON: Jaungoikoarren, Jauna!\nKAITANO: (Asarre) Zer?\nANTTON: (Lurra gogor ankakin joaz) Goseak irrikitzen nagola!\nKAITANO: (Zapuzkeriz) Bai? Eta nik, zer ikusi det zure gosearekin? Neri zer ajola orregatik?\nANTTON: (Eldurik) Jaungoikoarren!\nKAITANO: (Sumindurik) Aldegiten ezpadezu gero nere aurretik!... Ikustekoa da gero orrelako ausartia! Zuaz emendik...! lotsagabea (Dijoa Kaitano eskubitik).\nANTTON: Lotsagabea neri? (Amorroz) Ederki ordainduko dezu. (Kaitano joan dan alderuntz joanez, amorroz eta zemaituaz) Lotsagabea neri! Ikusiko dezu mutil kozkor onek nola adarra joko dion zu bezelako maltzur bateri.\nAntton eta Txomin.\nANTTON: (Batetik bestera arin ibilliaz). Lotsagabea alajaña neri, lapur orrek!\nTXOMIN: (Maitasunez) Jaungoikoarren, baretu adi, Antton!\nANTTON: (Gizontasunez). Ni ume bat izango nauk, baña bioztuna. Oraintxe bertan ere etorriko balitzaidakek maltzur ori ta: —goseak nago esango balidake, ogi erdia emango nitxioke eskuan daukatenetik. Ori aspaldi erakutsi zidaken nere ama maiteak... o ene ama maitea! zure erakutsia ez du aztutzen, ez! zure seme errukarriak! (Ixillunea)\nTXOMIN: (Maitasunez) Zer gogoratzen ago?\nANTTON: Pizti zeken orreri jokuren bat egitea.\nTXOMIN: Bada Antton...\nANTTON: Esan diat, eta berak uste baño len ordainduko zidak bere zapuzkeria.\nTXOMIN: Tira, ez ari itxutu orrenbesteraño.\nANTTON: Begira; lapurrari ostutzen dionak egun urteko barkamena, beraz... naiko esan diat. I egon adi or zai bide ondoan eta ezer gertatzen bada gastigatu neri azkar.\nTXOMIN: Eta ik zer egin bear dek?\nANTTON: Lapur orren etxera joan eta bere lapurretako diruak ostu.\nTXOMIN: Begira zak ondo zer egitera oan...\nANTTON: Ez adi izan beñere koldartia!\nANTTON: Egin zagun azkar, gero berandu izango dek-eta.\nTXOMIN: Eta baten bat etortzen bada?\nANTTON: Igeslari eman laisterka! (Antton sartzen da etxean eta mendixkaren aurrez-aurre egongo dan bidea zaitzen gelditzen da Txomin).\nTXOMIN: Norbait bazetorrek (Ikaraturik) Bai, itxua bera (Etxeruntz laisterta) Jaungoikoarren azkar abil, Antton.\nANTTON: (Sakela eskuan duala ertenaz etxetik. Pozez beterik). Aufa! Ostu ziot sakela!\nTXOMIN: Guazen azkar.\nANTTON: (Kaitano datorren alderuntz etorriaz eta maltzurkeriz). Aurki arte! (Muño egaletik igesten dute ta etxe-atzean jartzen dira).\nKaitano, len erten zan eskubitik.\nKAITANO: Susmo txarra sartzen die mutil kozkor auen emengo ibillerak, eta gaur egunean konpiantza geiegi iñorentzat eukitzea, txarra dala jakiñik, etxera biurtzea erabaki det. Ez da erraz eskuratua nere altxor ori ta bera zaltzeko alegin guztiak gutxi dira, ta orregatik etxean sartuko naiz berarekin kezkarik gabe beti nere mendean euki dezadan. Onezkero zer ote dio gaur goizean ederki lumatu dedan indiano astakillo arrek?\nAntton eta Txomin ezkutatu ziran muño gañetik.\nANTTON: Orra, ta astakilloa deitzen ziok mandazaiari. Ja, ja!\nTXOMIN: Beti sortzen dek aundiagokoren bat!\nANTTON: Igesari ekingo al-zioagu bertatik?\nTXOMIN: Goazemak (Agertokira jeisten dira. Barruan Patxi'ren abestia entzuten dutenean izutzen dira. Eskerretatik joaten asi, ta txabolara eldu baño len atzera egiten dute. Zer egin ez dakitela larri-aldi-unea).\nANTTON: Atxitu egingo gaituztek!\nTXOMIN: Zer egingo diagu?\nANTTON: (Eskubi aldeko aurreneko zugatza erakutziaz). Ementxe bertan. (Zugatzera igotzen dira).\nPatxi, ta gero Kaitano.\nPATXI: (Barrutik erdi-abestuaz)\nGoiz-goizik jeikitzen danari\nJainkoak laguntzen omen dio\nNi egun argiaz jeiki naiz\nTa ezer igarri ez diot,\n(Erteerakoan arri batean oztopo egiten du,\nta lurrera aozpez erortzen da.\nNekez jeikiaz berriro erdi-abestuaz jarraitzen du).\nTa atxitu det erbi galanta\n(Izketan) Buruzpide madarikatua izan detana, nere lagun Kaitano ikustera etortzeko. Baña egia esan, euki zezakean berak ere atzeko areto au obeto txukunduta, beragana datorrenari arrera obea egiteko. (Kaitano ateratzen da negarrez zotinka, itzegin gabe). Orra, badator etxe-nagusia. Zer berri, Kaitano? (Kaitanok bere itza entzutean, negarrez asten da marruka). Bañan gizona, zer ezur ausi zaik? Auxen dek gizonari egiteko arrera! Len ikustera etortzearren ia ausi nian zea... nola izena du emen atzean eukitzen degun ezur onek?\nKAITANO: (Zotinka beti) Sa... sa... sakua.\nPATXI: Zer saku ta zer zakur gero, iri axatuko nikek nik zakurra! Ezur bat esan nai diat gizona!\nPATXI: Orixe or, bizkar-ezurra. Baña, zer gertatzen zaidak ordea?\nKAITANO: Ondoratua natxiok...\nPATXI: Bai altziok bada emen itsasorik ondoratzeko.\nKAITANO: Ondatua nagola. Etzakiat zer esaten diatan ere!\nPATXI: Zer gertatzen zaik bada?\nKAITANO: La... la... lapurreta egin ziatek.\nPATXI: Iri lapurreta?... A, bai... uste gabeko lapurreta egin dekela esan naiko dek, e?\nKAITANO: Tira, tira, ez ibili gero nerekin txantxetan, e. Begiratu akidak, ia gezurtiaren arpegia zeukaten.\nPATXI: Baña, uste al dek ik, nik iri arpegira begiratu al izan ezkero, itxua izango niñukela? Tira, ba, lapurtu egin diekela ta, zer ostu diek bada?\nKAITANO: Nere altxorra. Nere bizitza zintzo guziko irabazi guztiek.\nPATXI: (Arriturik) Baña gizona! (Parrezka) Ja, ja, ja, ja.\nKAITANO: Zer... nere zintzotasuna zalantzan jartzen al dek?\nPATXI: (Beste aldera) Beti jarri diat orain artean. (Berari) Nork jarri, nik? Ezta iñola ere!\nKAITANO: Zakel bat!...\nPATXI: (Itza ebakiaz) Nola ordea?\nKAITANO: ...eta diruz betea!\nPATXI: (Itza ebakiaz) Zakela ez baña, mokollua galanta arrapatu dik onek!\nKAITANO: (Zotinka) Begira diok... au miña, au naigabea... begira diok.\nPATXI: Au gogoa dauka berriz onek nik begiratzeko, itxua izan da!\nKAITANO: (Zotinka) Ai, ai, ai!\nPATXI: Aizak, baña nundik itzan orren aberatsa?\nKAITANO: Gaur goizean irabazi aundi bat egin diat mandazai batekin, baña irabazi ona, e? Badakik ni garbia naizela gauza guzitan-eta.\nPATXI: Ta orregatik garbituko ioken patrikara mandazaiari.\nKAITANO: Negargarria dek... Izan ere ain adur txarrekoa nauk!\nPATXI: Ta ain kaikua gixajo ori! Ja, ja, ja.\nKAITANO: (Lurra eskuko agaiaz joaz). Orrelaxe emango nikek, maltzur-ixekari orri. Ai, ai! (Zotinka).\nPATXI: Egurtzea, ik merezi dek ik, kirten orrek. Orren errez ostutzen utzi! Ja, ja, ja, ja!\nBenetan naiz bai ni\nBeti ez bearrez nabil.\nKaiku aundi bat aiz i.\nEz da nik baño geiago\nZoritxar izan dunik\nAspertu naiz leporaño.\nAgo ixilik kaiku ori.\nNi ikusi onela\nTa neri zer ajola\nItz bat ere esan gabe\nZuku-zuku egin eta\nJango nituzke, ai, ai!\nItz bat esan gabe\nJango nituzke, ja, ja, ja!\nGizajo bat naiz ni\nAi, ai onegia\nEta pozez nabil\nAu da zorigaitza\nEz daukat laguntzik.\nGaizto maltzur zuri\nAlper azari aiz\nNik ez det ikusiko\nOrren gose gorria\nNik guztia dakust argi\nEz dit sartzen ziririk\nKAITANO: Esan detana; adur txarra detela.\nPATXI: Ta begia ez obea.\nKAITANO: Orretan biok ere, or nunbait ibilliko gaituk, noski.\nPATXI: Bai baña nik barrungo ikusmena diat ordea, edo ezaguera ona ta orregatik ondo jakin nai nikek, ondo barrundatuaz nola gertatu dan.\nKAITANO: Ondo ziok, sartu adi txabolan barruna ta or jakingo dek. (Txabolara sartzen dira).\nAntton eta Txomin gero Paulo.\nAntton eta Txomin beren eskuta lekutik ertenaz.\nANTTON: (Parrez) Parrez lertu nauk.\nTXOMIN: Bai neu ere!\nANTTON: Izan ere ederra egin ziat! Agur, azaltzuri. (Kaitano'ri).\nTXOMIN: (Paulo ikusiaz) Ago ixilik jaun bat zetorrek-eta.\nPAULO: (Muño egaletik jeisten-da, alde guztitara begiraka. Umeai begiratzen die ta geiditzen da. Gero jeistera erabakitzen da). Esaidazute, mutillak, eskale itxu bat ikusi al dezute emen inguruan?\nPAULO: Eta nun da bera, bai-aldakizute?\nTXOMIN: Ajola aundia al-dizu?\nPAULO: Izango ez det, bada?... Nere bizikera dijoakit bertan. Aldegin altzuan?\nANTTON: Ez oraindik.\nPAULO: Nun da bada?\nTXOMIN: Etxe zar orretan sartu zan.\nPAULO: Beraz emen dago? Ederki ordainduko dizkit orduan danak, arranoak ezpaitu. (Baretuaz) Astiro Paulo, piskanaka danak egiten dira-ta (Umeai). Zintzoak al-zerate?\nTXOMIN: Bi umek...\nPAULO: Ikusi dezagun.\nPAULO: Neri laguntza bat egiñez.\nANTTON: Agindu nai dezuna.\nPAULO: Itxu gizajo bat dirudin zarpatsu ori lapurra da: lapurreta egin dit.\nANTTON: Orregatik egongo zan ain pozik!\nPAULO: Zuek, etxea zaitu zazute, gaizkille orrek igesi ez dezan eta ni mikeleteen billa joango naiz bitartean, zer gertatzen zaitan esatera.\nANTTON: Ongi da, gure esku etxea zaitzea.\nPAULO: Zaitu ondo, e? nere estuasuna aundia da-ta.\nANTTON: Joan ziñezke kezkik gabe, alegiñez zaituko degu,\nPAULO: Zeruak ordainduko zaitue. (Bijoa).\nAntton, Txomin, Patxi ta Kaitano.\nTXOMIN: Beraz gizon oneri lapurtu ziok or barruan dagoan maltzur orrek.\nANTTON: Ikusten danez, berberari; baña nik ez nitxion aitatu nai sakel diruanik ezer, onenean bereala eman banion, biotza bigundu ta itxuari etzitxion ezer egingo-ta.\nTXOMIN: Baña Antton!...\nANTTON: Utsa, esan diat ordaindu bear dizkitela bereak eta bi, ta orain artu ditzala ordañak. Emen dituk berriro. (Aldegiten dute)\nPATXI: (Txabolatik ertenaz). Utsa, ezin jausi nauk nola izan liteken au.\nKAITANO: Orra bada...\nPATXI: Ik diok emen iñor etzegola bi ume kozkor oiek besterik eta aiek etzekiela ire aberaste orren berririk.\nKAITANO: Ta gañera berealako batean egin zirala lapurreta. Emen dirua utzi ta ez nian egin zugatz aundi artara eldutzea besterik eta ostuko zidaten bildurrez atzera itzuli... eta utsa: ordurako sakelak egon egin zian.\nPATXI: Ezin litekek. Ez uan arreta aundirik ibilli bi ume mukitsuk ostutzen uzteko!\nKAITANO: (Beste aldera). Mukitsuak! Zuria alena!\nPATXI: Ederki, gizona; ni alegiñean ire alde jardun eta gañera ik neri izena ezin... iseka.\nKAITANO: Eta ik, zergatik deitzen dirak zuria?\nPATXI: Nork? nik? Nik ez diat esan orrelakorik! Oker ulertuko uan.\nPATXI: Baña jakiña dan bezela, gertatu zaiken guztia ondo merezia dek.\nKAITANO: Ori ez ukek esango nere narruan baegokek.\nPATXI: Neri etzitzaiken gertatuko, ordea, orrelakorik.\nKAITANO: Noski, dirurik ez dekelako.\nPATXI: Ik ez dakikena dek ori.\nKAITANO: Aberatsa al aiz bada?\nPATXI: Ez; baña lasai bizi nauk.\nKAITANO: Ostutzen dekenetik.\nPATXI: Bai, lapurretatik. Nai al dek lasaitasun oberik.\nPATXI: Beraz nere altxor polita egiña daukatela ainbeste ta ainbeste nekez eta lanez... eta nere azkazal txorrotxen bidez.\nKAITANO: Bejondeikela... baña egun batean etzaikela nere zorigaitza bera gertatu.\nPATXI: Neri? Ezta iñolare!\nKAITANO: Zergatik ez?\nPATXI: Gertatuko etzaidakelako. Uste al dek ik, ni Kaitanoren bat naizela?\nKAITANO: Kaitano ez; baña Patxi-ipurdi bai.\nPATXI: Bai ik parre egintzak; baña nik diaten asmakizunakin, etziak errax atzituko neri altxorra, nik dakiten gixajo batzueri bezela.\nKAITANO: Nigatik esan nai al dek?\nPATXI: Nik egia esaten diat, eta or konpon.\nKAITANO: Eta ik zer egingo ukek, Salomon jakintsu orrek?\nPATXI: Orain egiten diatana. Ontzurrea osatzen diaten bezin laister, kanpela barruko azalari josi ta aurrera.\nKAITANO: Ez dek asmakizun txarra! Baña, nola egin ori?\nPATXI: Oso erraz (kanpela erasten du). Kanpela aundi bat diat, eta bere barruazala ontzurrez betetzen detanean, beste bat jartzen zuat eta gero bestea... ta era onetan sartuko itukek emen...\nKAITANO: Ia, ia, ikusi zak, ikusi... (Patxi'k ematen dio kanpela, bañan Antton atzetik etorrí ta artzen dio, berakin igesiaz. Jokabide au guztia ondo ikusi bear dute ikusleak. Une batean ixilik irauten dute: Kaitano'k eskua luzeturik kanpela noiz emango dion zai, ta Patxi, noiz atzera biurtuko dion itxaroten). Baña... ez alaiz piatzen nerekin edo zer?\nPATXI: Zergatik diok ori?\nKAITANO: Agindu diaken kanpela ori ez diak ematen-eta.\nPATXI: (Arriturik) Zer?\nKAITANO: Utsa, ire kanpela noiz artuko noan zai negola, nerekin konpiantza geiago uala uste noalako.\nPATXI: Baña, zer diok?\nKAITANO: Utsa, ez diatela ire kanpelik nai, ta ezta bearrik ere ezertako.\nPATXI: Noski, iretzat eman diatela uste al dek? Tira, ekatzik azkar.\nKAITANO: Baña, zer eman?\nPATXI: Zer emango dek?\nKAITANO: Ik eman bearko.\nPATXI: Tira, tira, ez txantxetan ibili, gauza auekin ez dek jostatzen-eta.\nKAITANO: Baña, zer gauza?\nPATXI: Nere dirua.\nKAITANO: Zer diru ordea?\nPATXI: Nere kanpela.\nKAITANO: Baña, zer kanpela diok?\nPATXI: Nere burukoa.\nKAITANO: Baña, zer buru ta zer belarri gero?\nPATXI: Emateko azkar, bestela!\nKAITANO: Baña, zer nai dek ordea?\nPATXI: Len eman diatena.\nKAITANO: Neri ez diak eman ezer!\nPATXI: Nola ez? (asarreturik).\nKAITANO: Eman ez diakelako (asarreturik).\nKAITANO: Gezurtia i izango aiz!\nKAITANO: I bañan zuriagoa!\nPATXI: Lapurra! (Sumiñez).\nKAITANO: Lapurra neri! (Sumiñez).\nPATXI: Bai, ta galanta!\nKAITANO: Oraintxe ikusiko diagu! (Eskuan dauzkaten agakal biak eusten diote ta makilka gogor asten dira, alkarri bultzadak ere emanaz. Une auetan amorruz ekingo diote alkarri esan alak esaten. Umeak berai begira parrezka egongo dira ta ixilik).\nKaitano, Patxi ta Mikeletea.\nBorrokan jo ta ausi ari diran bitartean,\nMikeletea azaltzen da.\nMIKELETEA: (Deadarka) Geldi! (Itxuak borrokan jarraitzen dute, bere deadarra aintzakotzat artu gabe). Geldi! agintariaren aurrean. (Borroka bapatean gelditzen da, ta biak agertokiaren alde banatan gelditzen dira, arnaska, biak bestea makilka ebaki duten asmotan. Ixillunea).\nKAITANO: Artu ditu orregatik ederrak!\nPATXI: Saiatsezurrak ondo berotuak izan bear ditu orratik orraingo onetan!\nMIKELETEA: Geldi! esan det, agintariaren aurrean.\nKAITANO: Agintari bikañen bat izango dek noski!\nPATXI: Etzeukagu aurreragoko gogorapenik oraintxe buruan!\nMIKELETEA: Obeto neurtu zuen itz oiek, Aldundiaren mikelete baten aurrean.\nPATXI: Mikeletea! Ezin garai obean etorri!\nKAITANO: Mikeletea! Orain ordainduko ditu guztiak maltzur orrek!\nPATXI: (Mikeleteagana alde batean joanaz.) Zuzentasuna egin! Mikelete jauna! Zuzentasuna!\nKAITANO: (Patxik bezelaxe baña beste albotik) Mikelete jauna! Zuzentasuna egin emen!\nPATXI: Ori maltzur aundi bat da!\nKAITANO: Ori zuri tzar bat da!\nPATXI: Maltzur orrek neri lapurreta egin dit!\nKAITANO: Beti gezurra dariola dago gezurtzulo ori!\nPATXI: Zuzentasuna egin, mikelete jauna!\nKAITANO: Mikelete jauna, zuzentasuna egin!\n(Esaera auek guztiak amilka esaten dira alkarri\nlekurik, bitarterik utzi gabe.\nMikeleteak, zorabiatuta ainbesteko jardunaz,\nez daki nori entzun eta arreta jarri).\nPATXI: Nik kanpela bat nuan...\nKAITANO: (Beti bitarterik eman gabe esaera ebakiaz). Nik kendu omen diot orreri kanpela.\nKAITANO: Neri ez dit orrek eman kanpeiik.\nPATXI: Eta ez dit biurtu nere kanpela.\nKAITANO: Orren kanpelarekin gelditu omen naiz ni.\n(Une batean biak batean itzegiten dute\nMikeleteaz bear bezela ezin eutsirik).\nKAITANO: Mikelete jauna, zuzentasuna!\nMIKELETEA: (Aserraturik) Berrogei milla aingeru! Banaka itzegin, bestela ezin garbitasunik egin degul\nPATXI eta KAITANO: (Batean) Izan ere maltzur orrek!...\nMIKELETEA: (Sumindurik) Ixo! Banaka esan det! Ta galdetu gabe aurreneko itza jasotzen duanari, bizkarra berotuko diot. (Kaitano ta Patxi bestaldera begira jartzen dira bizkarra erakutsiaz, eta mikeletearen itzak bildur eman diela erakusten dute. Ixillunea). Ikusi dezagun, tira, zu Patxi, itzegin (Patxi'ri) Zer arrapatu zizula zenion?\nPATXI: (Bapatean len esana damuturik). I i i i... zan izan izan izan ere, ooorrek, iizan ere.\nKAITANO: (Bestearen «izan ere»kin batean) Izan ere...\nMIKELETEA: Ixo esan det! Tira! Itzegin zazu (Patxi'ri)\nPATXI: (Zotinka) Ze... ze... zea, zeazeazea.... iiizan ere...\nMIKELETEA: Ederki dago, gizona! Len iturria baño ario itz jarioka ta orain itzegiteko agintzen dizutanean totelduta?\nPATXI: Bai ba... izan ere... nik kanpela bat nuan... kan... kan... kanpela bat.\nMIKELETEA: (Bere izketa ebakiaz). Bai, gizona, bai kanpela bat. Oraintxe ia bururaño eldu zait zure kanpela ori.\nPATXI: (Pozez) A! Or al dauka? Au poza! Nik ezpait nekian! (Eskua mikeletearen burura luzatu ta txapela kentzen dio).\nMIKELETEA: Zaude geldi kaiku ori (Txapela kenduaz). Nik zer euki bear det zure kanpela.\nPATXI: (Zotinka berriz) Nik... nik kan-kapela bat nuan, eta an gordetzen nituan nere aurreratutako diruak... eta maltzur orrek ostu egin dizkit.\nMIKELETEA: Eta zuk, zer esaten dezu?\nKAITANO: (Zotinka) Nik... nik... dirua gordetzen noen... no... no... en arkan, eta ostu egin die no... noen arkatik...\nMIKELETEA: Zer arraio diozu? Dirua ostu dizutela, Noeren arkatik? Zertan gelditzen gera? Nork nori lapurtu dio?\nPATXI eta KAITANO: (Biak batean eta sotinka). Nik ez... Nik ez...\nMIKELETEA: Tira, tira. Ikusia dago zuekin ez dagola gauza garbirik. Zuek biok arrapatu dezutena da mokollua galanta. Ondo da: zuek biok sartu zaitezte etxetxo orretan eta or egon nik agindu arte. Eta ixilik egon, bestela! (Patxi ta Kaitano joaten dira etxeruntz, zotinka beti. Atera eldutzen diranean gelditzen dira ta alkarri amorroz diote).\nPATXI: Begiratuko ezpalidake.... (Zematuaz).\nKAITANO: Mikeletea ezpalegoke! (Berdin. Etxera sartzen dira.)\nMikeletea bakarrik; gero Paulo.\nEz det ikusi\nDira bi mutil\nAin atsegiñez negola\njolasak utzi ta bada\netorri naiz onera,\nzarpail oiek atxitzera.\nNere eskutaratzen badira\negoko ditut makillaz\neskale oien ezur mamiak\nta iñor ausartzen bada\nan joango da berela\nan joango da giltzapera.\nMIKELETEA: Nik dakitena da, bi auetako batek lapurreta egin diola gizon ari. Bietatik nor ote da? Batek dio kanpelean dirua zeukala ta diru orixe izango zan ostutakoa... Bera da noski lapurra. (Bidera begiratuaz) Norbait badator... Bai, bera da, garaiz eldu da.\nPAULO: (Arrapaladan dalorrela). Zer? Igesi al du txoriak?\nMIKELETEA: Ez: ondo zaitua dago; ta orain ikusiko dezu. (Txabolara dijoa).\nPAULO: (Pozez); Azkenez, ala ere, nereganatuko det berriro nere altxorra. Eta ume aiek, zer egin ote dute?\nPaulo ta Mikeletea,\nPatxi'ri belarritik eldu ta etxetxotik ertenaz.\nPATXI: (Beste aldera ta minberatuaz). Narrurik gabe utziko naute.\nMIKELETEA: Ona emen aurrean. Zabiltza azkar, biurri ori. (Belarritik tiraaz).\nPAULO: (Berengana urreratzen da ta Patxi'ri begiratzean naigabezko imintzio bat egiten du beste aldera). Bañan, nori begira nago! Ez da au!\nMIKELETEA: (Patxí'ri) Tira, bekoki ori jaso zazu.\nMIKELETEA: (Paulo'ri) Emen daukazu, jauna.\nPAULO: (Mikeleteari bakarrik) Jauna, arren entzun zadazu, gizajo au errugabea da.\nMIKELETEA: (Arriturik). Nola liteke ori?\nPAULO: Barkatu jauna, baña ez det ikusi nik gizon au nere bizian.\nMIKELETEA: Ondo da; zaude. (Mikeletea sartzen da etxera ta Paulo agertokian erdi aldean, eta Patxi etxearen ate ondoan gelditzen dira).\nPaulo, Juan eta Mikeletea,\nlen Patxi bezela Kaitano ateraz.\nPAULO: Agur, nere altxorra atzera nereganatzeko neuzkan itxaropen eta zirimitak! Lapurra ikusteko asmoa nuanean, ogia baño obeagoko eskale gizajo bat ekarri die.\nMIKELETEA: (Ertenaz). Esaidazu. Eta au?\nPAULO: (Pozez beterik). Ori bai! Ori da lapurra! Ber bera!\nKAITANO: Ni ez naiz lapurra !\nPAULO: Ez det ikusi zurea añako zuritasunik.\nKAITANO: Ez nazazu artu lapurtzat, zakela kendu banizun etzan lapurtzearren izan, baizik ustekabean.\nPAULO: Ez dakit nola sutzen ez naizen bere erantzuna entzutean. Nun dezu zakela!\nKAITANO: Ostu egin die.\nPAULO: Zer esan dezu?\nKAITANO: Ez detela nik.\nPAULO: Etzazula gezurrik esan orren zuriki (Zematuaz) Eta pakean amaitu dedilla joku au. Nun dago?\nKAITANO: Nik ez dakit nun dagon,...\nPAULO: Arren eskatzen dizut... Nere altxorra!\nKAITANO: Galdu egin zait.\nPAULO: Tira, nun dago? Erantzun zazu! (Zumiñez).\nLengoak, Antton eta Txomin.\nAntton eta Txomin'ek ikusirik\nerausia berotzen dijoala ertetzen dira.\nPAULO: Esaidazu azkar, oraintxe ezin egon naiz-eta. Esateko azkar, ez egiteko bat egin baño len! (Zematuaz gelditzen da).\nKAITANO: Ez daukat nik.\nANTTON: Emen dago. (Zakela ta kanpela erakutsiaz).\nPAULO: (Arriturik). Zer da au?\nANTTON: Zure altxorra. Eskale orrek gutxiena uste zuanean, bere etxera sartu ta altxor au kendu genion.\nKAITANO: (Sumindurik) A! I izan al itzan? (Paulo'k eusten dio).\nANTTON: Zer uste zenduan bada?\nPAULO: Eta, zergatik egin zenion joku ori?\nANTTON: Lapurreta eginda etorri zan zorian, limosnatxo bat eskatu nion Jaungoikoaren izenean, eta etzidan eman nai izan. Gañera ausartia, lotsagabea ta galdua deitu zizkidan. Baña esaidazu orain: nor izan da biotan lapurra? nor izan da? Zu, laguntza eman zizun gizonari lapurtu zenion ori, ala gizon zintzoari bere altxorra atzera biurtu dion ume au? Nor da gaiztoagoa, tira, esantzazu? Nor da emen biotan maltzurra? Erantzun zaidazu... eskaletxo orrek! (Zapuzkeriz) Tira... ez dakit zer egingo...\nPAULO: Ez da beti zintzoa izaten zuri azaltzen dan gizona.\nMIKELETEA: Itxi ditzagun begiak eta pakean amaitu dezagun guztia.\nArgi asko ikusten da\nBiok zorigabeak izan zeratela\nBaña eskatzen dizutek emendik aurrera\nNerekin bizi zaiteztela,\nNigan arkituko dezute, ba,\nGaldu zenduten aita.\nBiotz oneko mutil zintzo oiek\nbegirunez eta zutik\nkendu zuen buruetatik\nbildur ikara txarrak\nta atozte neregana\nlaztan beroa artzera.\nOrain artean, enetxo oiek,\nbeartsu izan bazerate\ngaurtik zuentzako daude\nnere etxeko ondasunak\nilluntasun soil artean\nnere bizitza baneraman\noraintxe alaituko da\narren, bai neri\nnai ditut, bada\nnai degu, bada\nizan bere poz\narren, bai, orri


Plentzia-Gorliz ( 2 o. 30 m)\nARRANTZALEEN HERRIA eta NATURA\nIrteera: Plentzia-ko Metroa\nHelmuga: Plentziako Metroa\nTxango honetan Plentziako alde zaharra eta Gorlizeko kostaldea ezagutuko dugu.40 bat minutu emango ditugu metroan Bilbotik Plentzia geltokiraino.\nMetroa utzi eta zubi zuria gurutzatu ondoren, Plentziako hirigune historikoan barrenduko gara, oraindik ere arrantzale herrien xarma mantentzen duelarik. Honetan, zenbait jauretxe, arrantzaleen etxeak eta estilo gotiko bizkaitarreko eliza bikaina ikusiko ditugu.\nItsasadarra inguratzen jarraitzen badugu, Plentziako hondartzara eramango gaituen portu txiki batera helduko gara. Hemen, bistak miresten ditugularik karrakelak edo rabak jan ditzakegu. Badia eder batean kokatzen delarik, Plentziako hondartza eguraldiaz gozatzeko edo surf, kayak edo paddle board egiteko leku aproposena da.\nPlentziako itsas paseoa igaro ondoren, gure bidea jarraituko dugu Gorlizeko hondartzatik.Honetan, eraiki berria den egurrezko pasarelak dunen eta begetazioaren ekosistemaren berreskuratzea ahalbidetu du. Hondartzan XX. mende hasierako erietxe bat aurki dezakegu. Abenduan Gorlizeko zaldi lasterketa ospatzen da.\nGure ibilbidearen amaieran, harri-lubetatik, mendian barneratzen den bidea har dezakegu (zailtasun ertaina, beste ordu eta erdiko bidea, joan etorria). Honen bidez, eta biderik markatuena segituz, Gorlizeko Itsasargitik (1990) dauden bista izugarriak mirets ditzakegu. Honez gain, Franco garaian eraikitako Villano lurmuturraren bunkerrak bisita daitezke.\nIlike Bilbao Gida


Ordizia Rugby Elkartea » SILVERSTORM EL SALVADOR 39 – AMPO ORDIZIA R.E. 26\nSILVERSTORM EL SALVADOR 39 – AMPO ORDIZIA R.E. 26\nAMPO Ordiziak ezin izan zuen Ohorezko ligako fase erregularreko talde hoberenaren kontra Valladoliden larunbatean jokatutako final erdia irabazi eta ez da finalean izango. Baina taldeak oso maila ona eman du eta Valladolideko zaleek azken momentura arte ezin izan zuten garaipena gertu antzeman.\nBata besteari neurria hartzen hasi zuten partidua bi taldeek. 6.minutuan etxekoak zigor kolpea jaurtiz aurre hartzeko aukera izan zuten baino ez zuten aprobetxatu. Segidan defentsa hautsi eta aurrera egitear egon zen Julen Goia, baina ez zioten utzi. Etxekoak touche edo albokoetan oso ziur aritu ziren eta ordiziarren 22ko lerroan defentsa hautsi eta entsegua lortze-arren egon ziren, baina akzio hau ere moztu egin zuten aurkariek.\nOndoren, Valentin Cruzen ostiko on batek beste aldeko 22 lerrora eraman zuen baloia. Oraingoan abantailarekin aterata baloia AMPO Ordiziarentzat izan zen. Melé-tik aterata baloia aurrelari eta hiru-laurdeneko jokalarien artean mugitu zen, eskuinera lehenengo eta ezkerrera gero. Joubertek bikain amaitu zuen jokaldia AMPOrentzat lehenengo entsegua eginez. Cruzek transformatua: 0 eta 7 markagailuan aurretik.\nOrdiziako taldea zalantzarik gabe ari zen, baina etxekoen aurreko lerro indartsuak defentsa hautsi eta Salvadorrentzat lehenengo entsegua egin zuen Nuuk. Ez zuten transformatu: 23.minutuan, 5 eta 7. Ondorengo minutuetan bi zelaietan egon zen arriskua. Presioak eraginda, bere lehen zigor kolpea jaurti eta 3 minutu gehiago egin zituen Cruzek 27.enean.\nErdiko sakearen ondoren eta ordiziarren akats batengatik, Carterrek baloia lapurtu eta entsegua egin zuen, 10 eta 10 jarriz markagailuan. Hortik gutxira Salvadorreko 3.lerroa melétik indarrean irten eta goierritarren defentsa hautsi zuen eskuineko hegaletik. Beste albora pasa eta hirugarren entsegua egin zuen, hau ere transformatu gabe. Ondoren Cruzek zigor kolpez beste hiru tanto egin zituen.\nAMPO Ordizia arriskua eraman zuen aurkarien 22 lerrora, lehenengo zatia amaitzear zegoenean zigor kolpea eraginez. Cruzek hau ere makila artean sartuta, 15 eta 16 atsedenean.\nLehenengo zatian nabarmentzekoak, Silverstormeko hirugarren lerroaren arriskua melé-tik irtetean, Valladolidekoek makila artean lau aldiz jaurti eta batere asmatu ez izana, Valentin Cruzek eraginkortasuna (%100) eta akatsak, El Salvador bezalako taldeek entseguekin aprobetxatzen dituztenak.\nBigarren zatia hastean, etxeko taldearen presioak metroak irabazi eta ordiziarren 22 lerrora eraman zuen jokoa, Teu-ren entsegua lortu arte. Oraingoan bai, Faviak transformatua: 22 eta 16.\nOndorengo minutuetan arriskua beste aldera eraman zuen Ordizian. Cruzek lehenengoz zigor kolpea ez zuen transformatu eta Ander Alberdik zelaia utzi behar izan zuen min hartuta. Bere lekukoa Ekaitz Sadabak hartu zuen.\nSalvadorrek egoera moldatu zuen ostiko on batekin arriskua ordiziarren gunera eramanez. Cruz arriskua urrutiratzen saiatu zen baina defentsa ondo antolatuta ez eta Smithek entsegua sartu zuen, Faviak transformatua.\nAMPO Ordiziak ez zuen amore eman eta hortik gutxira entsegua egin zuen, transformatua. Markagailuan, 29 eta 23. Emozioa handia zen eta arriskua alde batetik bestera ibili zen. 65.enean Cruzek 3 tanto gehiago lortu zuen, eta berdinketatik 3ra jarri zuen taldea.\nBaina arriskua ordiziarren zelaia itzuli zen eta multzo batetik irtetean, Juradok ezkerretik indarrean sartuta entsegua egin zuen. Ez zuten transformatu eta 8 puntura jarri zen taldea. Baina amaitzeko 3 minutu falta zirenean Nuuk entsegua egin zuen. Momentu horretan garaipenaren susmoa hartu zuten tokiko zaleek. AMPOk lanean jarraitu zuen eta entsegua lortze-arren egon zen, baina ez zen horrela gertatu eta horrela amaitu zen.\nAzken emaitzak, 39 eta 26, finaletik kanpo utzi du AMPO Ordiziak. Baina ez du zapore txarrik utzi, alderantziz, zaleak eta goierritarrak harro egoteko moduko jarrera ikusi da.\nZorionak, beraz, gure taldeari!\nGarabi minus 18, Euskal Ligako txapeldun\nkartelera MAIATZA 18-19


Orientazioa - Orientazioa\nUnibersitateko enplegu guneak\nDeialdiak eta kontratuak\nTerrorismo Biktimei Laguntzea\nUda ikastaroak bideoak\nLanbidek, Enplegurako Orientazio Zerbitzuaren bidez, orientazioko profesionalen aholkularitza jartzen du zure eskura, zu lan-munduan sartzeko plan pertsonal bat egiteko, adostasun batera iritsita.\nLanbideko Orientazio Zerbitzuko teknikarien eginkizun nagusietako bat da topaketa-leku bat ematea enplegu-eskatzaileei, non "pertsona-merkatu" erreferente bat aurki dezaketen, beren baliabide pertsonal eta profesionalak ezagut ditzaketen, eta hobetzeko aukera jakin batzuk izan ditzaketen zerbitzuen eta ekintzen bidez.\nHonako hauek dira orientazioaren 4 jarduera-eremuak:\nBeraz, arreta ematen diegu arreta hori behar duten edo eskatzen duten pertsonei, haien enplegagarritasunaren balorazio bat eginez elkarrekin; erabiltzaileek informazioa, jarraibideak eta helburuak atera ditzakete balorazio horretatik, erreferentziatzat duten lan-merkatuaren barruan eta kanpoan dituzten aukerak hobetzeko.\nOrientazio-ekintzak, erabiltzaileekin batera, enplegura bideratutako jokabideak sustatu nahi ditu pertsona horiengan, erreferentziako merkatu jakin batzuk hartuta jomugatzat. Era berean, orientazioaren helburua da pixkanaka-pixkanaka enplegu-eskatzailearen autonomia areagotzea, gero eta gaitasun handiagoa izan dezan lan-mundurako ibilbideak kudeatzeko eta lan-aukera berriak sortzeko.\nZure herritik gertuen duzun edo gehien interesatzen zaizun Lanbideren enplegurako orientazio-zerbitzuan arreta jaso dezazun aurretiazko hitzordua lortzeko.


Durangon (Bizkaia) jaio zen 1957an, baina umetatik Donostian bizi izan da. Jesusen Lagundiaren San Ignazio Ikastetxean ikasi zuen, 11 urterekin bere kabuz eskola publikoetan ikastea erabaki zuen arte, ez baitzen eroso sentitzen jesuitekin. Zuzenbide-ikasketak hasi zituen, baina bere benetako bokazioari heltzeko utzi zituen: erlojugile izan nahi zuen. Umetatik eskura zituen jostailu guztiak desmuntatzen zituen.\nBenetako autodidakta da: liburuak eta pazientzia izan dira bere maisuak , baita lan ordu ugariak.\n1979tik 1989ra bere tailerra irekitzen du Secundino Esnaola kalean. 1989tik 1999ra Larramendi kalean eta 1999an José Arana kaleko denda-tailerrean instalatzen da. Erloju-konpontzaile lanak eta dendariarenak egiten ditu Donostiako hiru leku hauetan.\nBildumazale amorratua da eta bere lanbidearekin zerikusia duten liburu, aldizkari, erloju eta tresnak erosten ditu. Duen materiala XVIII mendetik gaur artekoa da. Askotan antikuari edo enkante etxeekin kolaboratzen du.\nHarrotasunez erakusten du bere liburutegia, non erlojugintzari eta bere historiari buruzko 300 liburutik gora gordetzen dituen.\n2006 urteko otsailaren 20an Gipuzkoako Foru Aldundiak ERLOJUEN ERAIKERTA ETA KONPONKETAN MAISU ARTISAU titulua eman zion.\nGainera irakurle eta pentsalari handia da, elkarrizketa atsegin eta errazekoa, eta gustuko du poesia.\nJosé Arana kalea 14 behea


Durangoko Plateruena Kafe Antzokiak Zipren egingo den Stamp Project europar mintegian parte hartuko du. Deia, Noticias de Bizkaia\nDurangoko Plateruena Kafe Antzokiak Zipren egingo den Stamp Project europar mintegian parte hartuko du\nKultura Live elkarteko eta Europako Live DMA elkarteko bazkidea da herri bizkaitarreko aretoa\nEUROPA PRESS - 2017(e)ko apirilaren 28a, ostirala - 10:20etan eguneratua\nImagen de archivo de un concierto. (J.G.A.)\nDurangoko Plateruena Kafe Antzokiak Europako Musika Kontseiluak bultzatutako Stamp Project ekimenean parte hartuko du, Nikosian (Zipre), ostiralean eta larunbatean, apirilaren 28an eta 29an. Kultura Live elkarteko eta Europako Live DMA elkarteko bazkidea da herri bizkaitarreko aretoa.\nBILBO. Kultura Live elkarteko iturriek jakinarazi dutenez, Europako herrialde ezberdinetan musikaren sektorean formakuntza profesionala eta enpresa joerak bultzatzeko lanabesak sortzeko proiektua da Stamp Project.\nNikosian egingo den mintegian, Live DMA elkartearen ordezkaritza lanak egingo dituzte Plateruenak (Kultura Live) eta VNPF elkarteak (Holandako musika areto eta jaialdien elkartea).


Jolasa erdigunera ekarrita, haurrek eta helduek gozatu dute - : Urola Kostako Hitza\nMalekoian txosna, Hiruerreketako mahai-jolasak eta Artezaleaken marrazketa txokoa egon dira, baita Arraio irratiko esatarien postutxoa ere. Hondarretara jaitsita, berriz, denetik egiteko aukera izan da. Burdinezko hodiekin artelanak egiten jardun dira batzuk Juanjo Gurrearen laguntzaz; hondarrezko animalia handiak irudikatu dituzte beste batzuek Andoni Bastarrikarekin batera: kokrodiloak, olagarroak, dordokak…\nKometak hegaka ikusteko aukera ere izan da, eta surflari txikiak, berriz, itsasotik sartu eta atera ibili dira. Tropela Elkartekoen txokoak ere ez du nolanahiko harrera eduki. Hainbat zirkuitu egin dituzte parte hartzaileek, eta haietako batzuk, sekulako lana hartu dute. Ikusteko aukera izan da, esaterako, azeri buztanez eta haritz-adarrez apaindutako zirkuitu bat, ur-jauzi eta guzti. Haimar Zubeldia txirrindulari ohia ere aritu da jolasean, eta baieztatu du hondartzako tropelaren eguna “hitzordu garrantzitsua” izaten dela beretzat. Bere zirkuituan playmobil figurak zeuden “Aupa Haimar!” zioten banderekin, eta Frantziako Tourreko babesle izandako auto marken publizitate kartelak, eskoba autoa eta Tourmaleteko bihurguneak ere bertan zeuden, besteak beste. Haur askok gozatu dute tropelako zirkuituez, baina helduek ere izan dute tartetxoa beren haur garaiko kaniken eta txirrindularien jolasaz gozatzeko. “Jolasa zen, baina haurrak ginela oso serio hartzen genuen gure arteko lehia”, baieztatu du partehartzaile batek.


Irunen bi alarde betirako? • ZUZEU\nMikel Iturria irundarrak alardeaz hitz egin du Harrikadak blogean.\n— Josu Goiko (@josu_goiko) July 1, 2017\nAmaitzeko, Xabier Kerexetaren enbidoa: “Bost urte ditugu arazo dena aukera bihurtzeko (…) Nor dago prest?”\nalardea, Diskriminazioa, hondarribia, Irun\n6 pentsamendu “Irunen bi alarde betirako?”-ri buruz\nZET 2017-07-15 08:58\nAlardea jai bat da, ez historiako gertakizun konkretu baten kontakizun zehatz bat. Milaka gauza aldatu dira jatorritik gaur arte. Beraz jaia dan aldetik.administraziotik sustatutako alarde parekidea eta bakarra . Gainontzeko guztia diskriminazioa da.\nEz dago eztabaida logikorik, dagoen gauza bakarra botuak galtzeko beldurra. Gaiak ez du gehiagorako ematen.\nIrunek, eta zer esanik ez Hondarribiak (Madrildarrez osaturiko konpainiarekin, to tradizioa) euskaldun gehienak lotsarazten gaituzte eta internazionalki publizitate txarra ematen digute. 21. mendean gauza hauek ez dira eztabaidatzen, errotik moztu eta listo.\nSuagaar 2017-07-15 13:22\nAlardea jai soila bada, frankismoa goratzeko festak egingo baziren ondo eginak egongo ziren? Festak izango ziren bakarrik. Ez da jai soil bat, zer ospatzen da? Jaia denez edozer balio du? Milizia foraletan oinarritutako jai bat? Bale. Gure herrikideekin izaniko guda Gaztelaren konkistarengatik ospatzeko jaia ? Ezta pentsatu ere.\nBaina beno jai bat denez, ea noizko Hilteren aldeko jai bat, edo Francoren aldekoa….\nXoxomari 2017-07-15 09:12\nIkusten da herriak nahi duena ez duela pixurik zuretzat Zet, herriak modu bateko alardea nahi du, baina administrazioak eta politiko zuzenaren aldeko indar fundamentalistek “parekidea” sustatu nahi dute. Horri fatxismoa deitzen zaio. Lotsarazlea dena hauxe da, herriaren borondatea ukatzea, lau txolinduek beren borondatea inposatu nahi dutelako.\nSuagaar 2017-07-15 13:24\nZe herri? Kanpotik etorritako partaideen erdiak? Ze herri? Gurea kolonizatu duten herritar hoienak?\nTa bide batez, herriak nahi badu, beltzen aruka izango bazan ondo? Gizon zurien aurkako edozer herriak nahi badu? Espainiaiolen aurkakoa? Edo Espainiaol gehiagi direnez Euskaldunen aurkako zeozer egin nahi badute ondo? Herri hori mundtik at dago?\nZe daki herri hark ospatzen duenari buruz? Ezertxo ere ez, behintzat %90a.\nBaina herriak nahi duenez…\nZET 2017-07-15 12:40\nLau txolindu? EAEko gainontzeko herri guztiak lau txolindu dira? Noiztik bozkatzen dira eskubideak? Fatxismoa? segi segi erridikuloa egiten.\nTradizioaren izenean ere PNVko EBBtik kendu emakumeak, kirtena!!\nZET 2017-07-15 12:43\nGehiengoak ez du eskubiderik emakume bakar bati jaian parte hartzea debekatzeko, bakar bati. Gehiengo zuriak beltzak autobus berean ez joatea erabakitzea bezala.


Lau positibo zenbatu dituzte herrian, eta 433,64ra igo da intzidentzia tasa - Azpeitia - uztarria.eus\nLau positibo zenbatu dituzte herrian, eta 433,64ra igo da intzidentzia tasa\nIhintza Elustondo 2021-01-05 13:31\nEusko Jaurlaritzaren Osasun Sailak kaleratu ditu atzoko PCR eta antigeno proben emaitzak, eta Urola Kostan, 26 positibo zenbatu dituzte guztira. Azpeitian, lau positibo zenbatu zituzten atzo, eta pixka bat igo da intzidentzia tasa; 433,64koa zen atzo, eta 407,36koa herenegun.\nEskualdeko gainontzeko herrietan ez da halako egoera kezkagarririk, atzoko datuei erreparatuta. Dena dela, atzeman zituzten positibo batzuk zenbait herritan. Zarautzen zazpi kasu baieztatu zituzten atzo, eta 192,74ko intzidentzia tasa dute egun. Zumaian, hiru kasu atzeman zituzten atzo, eta 264,58ko intzidentzia tasa dute. Azkoitian eta Orion, berriz, positibo bana baieztatu zuten; Azkoitian 242,01eko intzidentzia tasa dute, eta 114,16koa Orion.


Abuztuak 25 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Abuztuak 25 Zodiac Virgo da - Horoskopoa osoko nortasuna\nAbuztuak 25 Zodiac Virgo da - Horoskopoa osoko nortasuna\nAbuztuaren 25eko zodiako zeinua Virgo da.\nSinbolo astrologikoa: dontzeila. The Neskatoaren seinale eragina du abuztuaren 23tik irailaren 22ra jaiotakoentzat, Eguzkia Virgon dagoela jotzen denean. Emankorra eta jakintsua den andre birjina aipatzen du.\nFrantsesek Vierge deitzen diote greziarrek Arista izena abuztuaren 25eko zodiako zeinurako erabiltzen duten bitartean baina Ama Birjinaren benetako jatorria Latino Virgo-n dago.\nKontrako zeinua: Pisces. Hori garrantzitsua da astrologian, Virgo eta Pisces eguzki seinaleen arteko lankidetzak onuragarriak direla erakusten baitu eta arreta eta bakartasuna nabarmentzen direla.\nModalitatea: Mugikorra. Kalitate horrek adierazten du abuztuaren 25ean jaiotakoen izaera zintzoa eta bizi-esperientzia gehienei buruz duten umorea eta kontzientzia.\nAginte organoa: Merkurioa . Konbinazio horrek judizioa eta sinpatia iradokitzen ditu. Merkurioak 88 egun behar ditu Eguzkiaren inguruan orbitatzeko, orbita azkarrena izanik. Merkurioa ere adierazgarria da bertakoen existentzien ordenamendurako.\nnola egin eskorpio gizon batek nahi zaitu berriro\nElementua: Lurra . Elementu honek gauzak urarekin eta suarekin moldatzen ditu eta airea sartzen du. Abuztuaren 25eko zodiako zeinuaren azpian jaiotako Lurreko zeinuak bereizten dira, norberak ziurtatzen ditu eta leunak dira.\nZorioneko eguna: Asteazkena . Virgoren menpean jaiotakoen egun militante hau Merkuriok zuzentzen du, beraz, epaia eta trukea sinbolizatzen ditu.\nZorioneko zenbakiak: 1, 6, 10, 14, 24.\nInformazio gehiago abuztuaren 25eko Zodiac-en behean ▼\nSaturno 8. Etxean: zer esan nahi du zure nortasunerako eta bizitzarako\nnola itzuli nire birjina gizona\nzer zodiako zeinu da ekainaren 29a\nlurreko eta aireko seinaleen bateragarritasuna\nnola egin gemini emakumea zurekin maitemintzea\nzer seinale da urtarrilak 28


Larrain-dantzatik Aserejé-ra — dantzan.eus\nHemen zaude: Hasiera › Hemeroteka › Larrain-dantzatik Aserejé-ra\nEuskonews & Media 183.zbk\nOro har dantza tradizionalen ardura dantza taldeek hartu dute bere gain, eta talde horiek dira tokian tokiko erritual eta ikuskizun saioetan dantzatzen dutenak. Baina dantzaren alderdi ludikoa galtzen joan dela ikusita, talde horiek plaza eta erromerietako dantza soziala berpizteko zenbait ahalegin egin dituzte azken hamarkadan. Plazak hustu eta dantzatzeari utzi omen dio gizarteak, eta joera horri buelta eman nahian hainbat saio bultzatzen hasi dira. 70 eta 80koetan izan ziren joera horri buelta ematen saiatzeko lehen ahaleginak. Adibidez, herri-dantza izeneko dantza bat sortu zen, Baztango mutil-dantzen eta iparraldeko jauzien ereduetan oinarrituta. Euskal Herri osorako baliagarria izan zitekeen dantza izateko asmatu zen eta ikastaroak eskaini ziren han eta hemen, baina, ez zuen hedapenik ez iraupenik izan. Bide luzeagoa ezagutu duena Lizarrako Larrain-dantza Euskal Herri osora hedatzeko saioa izan da. EDBk Dantzari Egunen bidez hedatu zuen hasieran, baina oso gutxitan gertatu den bezala, dantza talde antolatuetatik kanpora irtetetea lortu zuen eta dantza taldeetan parte hartzen ez zuten milaka lagunek ikasi eta dantzatzen dute 25 urteren buruan.\nHirugarren milurtearen hasiera honetan, herri dantzak berreskuratu, sustatu eta berrindartzeko gogoa eta ekimenak han eta hemen aurki ditzakegu. Egungo bolada honetako aitzindarietako bat Gasteizen egiten dena da. Plazako dantzak berpiztu nahian jarri zuen abian Gasteizko Folklore Akademiak Udaberritik Udazkenera irauten duen ekimena: Dantza Plazan (1). Egutegian zehaztutako larunbat arratsaldetan, Folklore Eskolako irakasleek, txistua eta danbolina, trikitixa, alboka, dultzaina eta abarrekoak hartu eta dantzarako musika egiten dute Gasteizko Plaza Berrian, Aihotz Plazan edo Judimendi Auzoan. Bertara hurbiltzen dira Folklore Eskolako hainbat ikasle, ikasle izandakoak eta eskolatik pasa gabeko beste hainbat ere. Fandango, ari-arin, porrusalda, esku-dantza, txulalai, 7 jauzi, larrain-dantza, lantzeko zortzikoa, bolant dantza eta abarrak dantzatuz gozatzen dute bildutakoek. Musikaren erritmora mugitzeak eskaintzen duen sentsazioaz gozatzeko aukera ematea da helburua, alegia, dantzaren alderdi ludikoaz baliatzea.\nGasteizen lekua hautatu eta dantzarako giro aproposa sortzea Folklore Akademiaren ardura izan bada ere, beste zenbait herritan lehendik zeuden erromeriak indartzen edo jai egokiak baliatzen saiatu dira zenbait dantza talde plazako dantzak sustatu nahian. Adibidez, Gasteizko esperientziak animatuta Plazara Dantzara (2) izeneko erromeria zirkuitoa jarri zuten martxan Deba-barrenean 90eko hamarkadaren hasieran. Deba, Elgoibar eta Eibarren, udazken-negu aldean ospatzen diren nekazal ferietan erromerietarako zegoen ohitura berrindartu eta sendotzeko sortu zuten Plazara Dantzara hiru herri horietako dantza talde eta eskolek. Tradizio handiko nekazal feriak dira hirurak, San Andres feria azaroaren 30ean Eibarren, Gabon Zaharreko feria urteko azken larunbatean Elgoibarren eta Zoro feria urteko lehen larunbatean Deban.\nLarrain-dantza hedatu eta "dantza nazionala" bezala sustraitzeko egindako ahalegin eskergak bere bidea egin du 20 urte luzez. Ondorioz, 90eko hamarkadan herri eta hiri askotako jaietan errotuta dago larrain dantza "popularra" edo "herrikoiaren" saioa, eta Lizarrako dantzarekin batera fandango-arin arinak, jauziak, txulalai, lantzeko zortzikoa eta esku-dantzaren bat egiteko tarte antolatua izaten da jai egitarauetan. Horrela da Gasteizko jaietan Aihotz plazan eta Bilboko Aste Nagusian Plaza Barrian adibidez, eta horrela izan da urte batzutan Iruñeko Gaztelu plazan San Ferminetan. Horiez gain badira nortasun bereziko jaiak izanik dantzarako giroa izaten jarraitu dutenak eta interbentzio beharrik gabeko dantzaldiak izaten jarraitu dutenak, bai auzo txiki, ermita eta mendialdeko erromerietan, baina baita ere tradizio sendoko zenbait jaietan, Zarauzko Euskal Jaietan esaterako.\n80ko eta 90eko hamarkadetan hasieran dantza taldeetan parte hartzen ez duten helduentzat eskaintzen diren ikastaroak antolatzen dira Euskal Herriko herri askotan. Ikastaro horietan plazetan eta erromeria giroan dantzatzeko aproposak izan daitezkeen dantzak erakusten dira: fandango-arin arinak, larrain-dantza eta jauziak nagusiki. 90ekoaren lehen urteetan Lapurdiko kostaldean arrakasta handia izan zuten ikastaro horiek eta Xabier Itzainaren ustez "kasik masifikazio fenomeno" (3) bat izatera iritsi ziren. Itzainak eskaintzen dituen datuen arabera 1996an, Iparraldeko Euskal Dantzarien Biltzarreko 57 taldeetatik 32k ematen zituzten helduentzat ikastaroak. Fenomeno horren ondorioz azken urteotan Ipar Euskal Herrian oro har, eta Lapurdiko kostaldean batez ere, plaza dantzarako eremutzat berriz hartua izan dela dirudi, eta jai antolatuetan eta igande arratsaldetan, gazte zein helduak aritzen dira jauzi eta mutxikoak dantzatzen.\nHelduentzako ikastaro eta erromeria antolatuekin batera elementu berri bat agertu da 90eko hamarkadan: plazako dantza dinamizatzaileak. Gasteizko Dantza Plazan, Debabarreneko Plazara Dantzaran, Iparraldeko mutxikoetan eta edozein herritako erromeria antolatuetan izaten dira dantzaren norabideak, puntuak eta erreferentziak markatzen dituzten dantza maisuak. 90eko lehen urteetan dantza saioan presentzia diskretoa izaten zuten dantza maisuak. Baina hamarkadaren erdikaldetik aurrera agente dinamizatzaile batzuk ezkututik atera eta dantzaren nondik-norakoak ageri-ageritik bideratzen dituzte. Mikrofonoaz baliatuz dantzaldiaren erritmoa eta antolaketa bere gain hartu, eta egin beharreko urratsak jakinarazten dituzte. Horrela gertatzen da Gasteizko Dantza Plazan aitzindarian, eta beste zenbaitetan ere. Dinamizatzaile horiek nortasun berezia erakutsi duten kasuetan saioak dantza-gidariaren izenarekin iragartzen hasi dira. Patxi Perez-en "Dantza Piko" eta Juan Antonio Urbeltzen "Urbeltzen Dantza Ganbara" dira dantzaldi antolatu hauen bi eredu.\nPatxi Perez-ek Europan nahiko hedatua dagoen dantzaldi formula egokitu du eta arrakastaz dabil plazarik-plaza bai Batbiru bere taldearekin eta baita Tapia eta Leturia trikitixa taldearekin ere. Plazaren erdian, jendartera sartu eta egin beharreko urratsak irakasten ditu. Dantzari bihurtutako ikusleek urratsak errepikatzen saiatu ahala musikariek doinua ezartzen diote. Bizpahiru argibide soil eman ondoren dantzan hasteko moduan dago talde osoa eta dantzatzen ari direla ere argibideak ematen jarraitzen du Patxi Perez-ek. Jauziak eta fandango-arin arinak ere dantzatzen dira, baina horiekin batera, Euskal Herriko eta Europako kontradantzak eta mazurkak, eta oro har plazako dantzen errepertoriotik modu horretan irakatsi eta dantzatu ahal izateko aproposenak direnak hautatu ditu Patxi Perez-ek.\n"Urbeltzen Dantza Ganbara" antzeko formula izan arren, errepertorioa nagusiki hainbat jauzi, dantza-luze eta ingurutxoekin osatzen da. Juan Antonio Urbeltz folklore ikertzaileak gidatzen du dantzaldia Argia dantzari taldeko dantzariek lagunduta. Saioaren izenak berak adierazten duen bezala Dantza Ganbara areto itxietara begira antolatzen da, eta hainbat herritan egin bada ere, Bilboko eta Ondarroako Kafe Antzokietan du bere egoitza. Dagoeneko 4 urte daramatza Argia dantzari taldeak Bilboko Kafe Antzokian hilean behin Urbeltzen Dantza Ganbara eskaintzen eta dantza eginez gozatzen duten hainbat lagunentzat dantzaldia atsegina izateko zita bihurtu da.\nBilbon bertan, azken 20 urteotan hamaika dantza ikastaro eskaini ditu Sabin Egiguren-ek zuzentzen duen Bizkai Folklor Elkarteak eta talde honek ere ahalegin berezia egin du azken urteotan plazako dantzak berpizteko. Horrela ikastaroen osagarri Bilboko Areatzan "Bilbo Dantzan euskal erromeria" antolatu zuen 2001ean Bizkai Folklor Elkarteak. 2002an Bilboko Udalaren laguntzarekin Bilboko dantza taldeek ere parte hartu dute Bilbo Dantzan egitarauan, eta erromeriak Bilboko Areatzatik Santutxu, Basurto eta Deustura ere zabaldu dira. (4)\nPlazako dantzaldiak sustatzeko ekinaldi zabal honetan ere kokatu behar dira 1999an Errenterian abiatutako "Erromeria Eguna" eta 2002an Euskal Dantzarien Biltzarrak Bergaran antolatu duen "Erromeria Nazionala". Goizetik gauera bi herri horietako plazetan trikitixa, alboka, txistua eta doinu tradizionalak jotzen dituzten taldeak jarri eta egun osoa dantza giroan pasatzeko aukera eskaintzen dute. Egun horien aurreko asteetan ikastaroak antolatzen dira dantzaldietan parte hartu nahi duenak dantzak ikas ditzan. Errenteriako Erromeria Eguna urtero antolatzen da eta EDBk bultzatutako Erromeria Nazionala berriz bi urtetik behin eta herri desberdinetan egitekoa da.\nAhalegin multzo handi hori egitera zerk bultzatzen duen galdetzea saihestezina gertatzen da. Xabier Itzaina berak hainbat galdera interesgarrri plazaratzen ditu Iparraldean fenomeno honen kausa aurkitzeko bideak seinalatuz. "Galdua den nortasun baten ondotik dabiltza ote folklorearen defendatzaile berri horiek? Edo hizkuntza beino erretxago den euskal munduko sarrera-giltza bat delakotz dantza? Desagertzekotan zen lotura sozial baten berpizteko manera bat dea "dantza komunitario" berri hori?". Norabide beretsuko ekimen multzo zabal horren atzean zer dagoen galdetzen diogu guk ere gure buruari. Izan ere, galdutako identitatearen bilaketa, euskal komunitaterako sarrera edo globalizazioarekin batera nagusitzen ari den kultura homogeneizazioaren aurrean ezaugarri bereizgarriak aldarrikatzeko nahia kontuan hartu beharrekoak baldin badira ere, ezin albora utzi dantzatzeak, alegia, musikaren erritmora mugitzeak, eskaintzen duen plazerrak izan dezakeela erakargarritasunik fenomeno horretan. Baina, larrain-dantzatik hasita aretoko dantzetara, eta sevillanetatik Aserejé-raino, dantzarako horrenbeste aukera desberdin eskaintzen dituen gizartean, ez da harritzekoa tradiziozko dantzen sustatzaileek etengabe estrategia berriak urratzen jardun beharra.\n(1) "Dantza Plazan, bailar por el placer de bailar" in Doinu eta Dantza N.8, Gasteizko Folklore Eskolako Boletina, 8. zkia, 2002ko ekaina, 6. orr. (ITZULI)\n(2) ARAOLAZA, Oier, "Haritz Euskal Dantzari Taldea 25 urte dantzan" in Elgoibar Dantzan, Ongarri, Elgoibar, 1999, 108. orr. (ITZULI)\n(3) ITZAINA, Xabier, "Herri kulturatik euskal kulturarat. Dantza Ipar Euskal Herrian", in Sukil3. Cuadernos de Cultura Tradicional, Ortzadar Euskal Folklore Taldea, Iruñea, 2000, 337. orr. (ITZULI)\n(4) ANGULO, Joselu, "Bilbao Dantzan", in dantzan.com, http://www.dantzan.com/1012209559/index_html (ITZULI)


Itziar Idiazabal: «Hizkuntzak ez dira garapenerako laguntza alor gisa hartzen» | Bizigiro | Berria\n2019ko irailak 25 - Gasteiz\nGaur hasiko da Hitz Adina Mintzo hizkuntza gutxituak ezagutzeko zikloaren bosgarren ikasturtea, Gasteizko Oihaneder Euskaren Etxean, iluntzeko zazpietan. Aurten, sei hizkuntza ezagutzeko aukera izango da: judu-espainiera, kriola, lakota, nasa yuwea, erromintxela eta sorabiera. Egitasmoaren inaugurazio gisa, Itziar Idiazabal (Gaintza, Gipuzkoa, 1954) hizkuntzalari eta Munduko Hizkuntzen Ondarearen Unesco Katedrako ikerlariak hitzaldi bat emango du gaur: Hizkuntza Kooperazioa zer da eta zer egin dezakegu?\nZer da hizkuntza kooperazioa?\nHerrialde garatuok ez hain garatuei laguntzeko modu bat da. Alor askotan egin daiteke: osasunarekin, hezkuntzarekin, garraiobideekin edota urarekin. Hizkuntzak, berriz, ez dira garapenerako laguntza alor modura hartzen, eta gu horretan laguntzen saiatzen gara, Euskal Herrian dugun eskarmentutik. Halako egitasmo askorik ez dago; berriak dira, nolabait. Hemen, Garabide elkartea izan da aitzindaria, eta haiekin elkarlanean aritzen gara maiz Unesco Katedran, helburu bertsuak baititugu: hizkuntza gutxituetako komunitateak laguntzea.\nZeintzuk izango dira gako nagusiak hitzaldian?\nGaurko hitzaldian hizkuntza kooperazioaz arituko naiz. Horretarako dauden arrazoiak eta teoriak aipatuko ditut, baina uste dut interesgarriagoa dela adibide batekin ilustratzea, Kaukako [Kolonbia] kasuarekin: nasa yuwearekin. Salaketa bat ere egingo dut. Izan ere, NBEk 2030 agenda onartu zuenean, ez zituzten sartu hizkuntza eta kultura Garapen Iraunkorreko helburu jasangarrien zerrendan. Gure ustez, herri baten ongizatea bermatzeko, bertako izaera, kultura eta hizkuntzak kontuan hartu behar dira.\nZer du euskarak beste hizkuntzei eskaintzeko?\nBeste hizkuntza batzuekin alderatuta, aukera gehiago izan dugu hizkuntzari irtenbideak ateratzeko: komunikabideak, administrazioa eta hezkuntza. Azken hori da adibiderik argiena, murgiltze ereduarekin euskara oinarri zuen irakaskuntza eredu bat sortu baikenuen, eta horri esker heldu gara heldu garen tokira, hein handi batean. Hala ere, norberak atera behar ditu babak eltzetik; hau da, ezin diegu besteei nola egin behar duten agindu. Eredu bat aurkezten diegu guk, eta haiek motorra jarri behar dute.\nGauzak bestela ere egin daitezkeela ikasi dugu beste komunitateetatik. Gurean hizkuntza jarri genuen hezkuntzaren ardatz. Kaukako kasuan, berriz, kulturako beste ezaugarri batzuk itsatsi dituzte irakaskuntzan, haientzat bereziki garrantzitsuak direnak.\nPsikolinguistikan aditua zara, baina Unesco Katedran soziolinguistika lantzen duzue. Zergatik?\nNik ere pentsatu izan dut beste gai batera pasatu naizela, baina gero eta lotura estuagoa ikusten dut bi aztergaien artean. Hezkuntza eleaniztun eta haur elebidunen hizkuntza jabekuntza ikertu izan ditut. Denborarekin ohartu naiz hizkuntza gutxitu batez gain, beste bat jakinez gero, etekin handia atera daitekeela, soziolinguistikari dagokionez. Nire psikolinguistikako lanak soziolinguistikako lanetatik oso gertu daudela uste dut, eta Unesco Katedran nagoenetik horretan ari naiz.\nIrakaskuntzaren garrantzia aipatu duzu. Zer iruditzen zaizkizu Euskal Herriko eredu linguistikoak?\nEreduak paperaren gainean oso ezberdinak dira, baina, errealitatean, ñabardura ugari dituzte, ikastetxe bakoitzak bere eredua egiten baitu. Euskal Herriko ereduekin izugarrizko pausoak eman ditugula uste dut; ez dugu inor behartu, eta ez gaitu inork horretara bortxatu. Aurrerapen politiko handia da hori. Murgilketa ezinbestekoa da hizkuntza gutxitu bat eskolan ikasteko, eta hori demostratuta dago; euskal irakaskuntzaren ezaugarri nagusia da. Orain aldaketak egiten hastea ez da ideia ona.\nDenbora asko emango genuke legedia eztabaidatzen. Dugun sistema hobetzen joatea da dagokiguna. Horretarako, beharrezkoa da gehiago ikertzea, egiten dugunaren alderdi onak eta txarrak aztertzea, irakasleen formakuntzan inbertitzea eta euskalgintza funtsezko ikerketa arlo bihurtzea. Katalunian murgilketa gizarteak egiten du, eta eskolak lagundu; guztiz naturala da. Hemen, ia naturala da, baina egoera desberdina da. Gauza asko egiten ikasi dugu, baina errutinan erortzeko joera dugu. Prestatuago gaude orain; horregatik, helburuek konplexuagoak izan beharko dute. Euskararen eta ingelesaren arteko gatazka konpontzeko, ikusi beharko dugu nola egin; zaila izango da. Ez da batak besteari tokia kenduko dionik; posible da biak ongi ikastea.


euskara jendea | Zenbat Gara\nTag Archives: euskara jendea\nMocconio Veroren hilarria aurkitu dute, euskaldunak aipatzen dituena\n2013/06/04 1 Comment\n1\tEuskara Jendea bideo dokumental sortarako lanean ari zirela, euskaldunak aipatzen dituen eta arrastoa galduta zegoen aintzinako Erromako hilarria aurkitu dute dokumentalgileek. “Vasconum et Vardulorum” (aintzinako euskal leinuak) erroldatu zituela dio Mocconius Verus izeneko tribunoaren lorpenak aipatzen dituen hilobi-inskripzioak. Erroman ez dute aurkitu, ordea, Louvre museoaren Parisko biltegi batean baino. Aipatua dugu aurretik Ibaizabal telebistako lagunek, Zenbat Gara elkartearekin elkarlanean Euskara Jendea liburuaren ikus-entzunezko egokitzapenean buru-belarri dabiltzala. Abenduan aurreratu ziguten sei …Read More


Palestinako Errefuxiatuentzako NBEko Agentziak ohartarazi du baldintza humanitarioek okerrera egin dutela Gazan | Consumer\nPalestinako Errefuxiatuentzako NBEko Agentziak ohartarazi du baldintza humanitarioek okerrera egin dutela Gazan\nIsraelgo agintariek Karni utzi izanak oinarrizko elikagaien eskasia eragin du\nIsraelgo agintariek Karni utzi zutelako, baldintza humanitarioak hondatu egin dira Gazan, oinarrizko elikagaien eskasiaren ondorioz, irina batez ere, UNRWAko (Palestinako Errefuxiatuentzako NBEko Agentzia) operazio-zuzendariak ohartarazi zuenez.\nInguru hori egoera kritikoan dago, premiazko elikagaien eskasia dela eta. Ging-ek azpimarratu zuen UNRWAko Laguntzak eta Gizarte Zerbitzuak Banatzeko Zentroan egindako ekitaldi batean, Jan Yunis-eko errefuxiatu-esparruan, Gazako hegoaldean. Ging-ek Flourmilleko Konpainia Palestinarra bisitatu zuen, Jan Yunisen iparraldean dagoen Qararako irina ekoizten duen enpresa handiena, eta hutsik aurkitu zuen, “Karniren bidez inportatutako gari faltagatik, Gazak kanpoko mundurako merkataritza-urrats bakarragatik”, azaldu zuen. Horregatik, esan zuen Israelek mugako pasabideak ireki beharko lituzkeela, itxiturek sufrimendu handiagoa eragingo baitiete lurralde horretako biztanleei.\nEgoera politikoak Palestinan duen eraginak ez die eragingo agentziaren operazioei. UNRWAko ordezkariak esan zuen laster ezarriko dela, Palestinako Agintaritzak emandako eremu batean, erabat ekipatutako bokazio-prestakuntzako zentro bat. Eraikin horrek 18 gela ditu, eta eremu horren hegoaldean bizi diren 1.700 ikasle baino gehiago hartuko ditu. Halaber, jakinarazi zuen 1.126 etxe eraikiko dituztela israeldarrek etxeak suntsitu zituzten errefuxiatuentzat.\nAcción contra el Hambrek 48.000 lagunentzako ura banatu du Gazan\nAlQuds Palestina GKEko sei lankide Gazan sartzea eragotzi dute\nEtorkinek lan-istripu gehiago izaten dituzte Espainian, eta prekarietate handiagoa dute etxebizitzari dagokionez, EBren arabera.


Agate Deuna: ohiturak bizirik darrai – urkitzagurasoelkartea\nJunta eta juntakideak\nGEko gida orokorra 2018\nBatzar nagusietako aktak\nEkaina eta iraileko jarduerak\nEskolaz kanpoko Jardueretan izen ematea\nAgate Deuna: ohiturak bizirik darrai\nUrkitza Guraso Elkartea\nAurten be, familia talde zabal bat Agate Deunaren koplak abesten urten ginen Bakiotik zehar.\nOhiturak berez, Agate Deunaren aldeko koplak otsailaren 4ean abestu behar direla dioen arren, Guraso Elkartetik erabaki genuen aurreko eguna igandea izanda, familien partaidetza asko erraztuko zela eta beraz, egun horretan urtetea.\nBada, hogeita hamar familia inguru batu ginen herritik zehar abestu eta makilak astintzeko. Makuena, Quinta Torre nagusien egoitza, Uribe kalea, Mimen Ondo, Mimen Arte, Landaberri, Panadine, Agarre, Egia, Zubialde, Zubiaur, Errotatxu, Etxebarri eta Ugaldera joan ginen abesten.\nModu horretan, gure txikiek ohitura bizirik mantentzeaz gain, herriko hainbat baserri ezagutzeko aukera izan zuten.\nDatorren urtera begira, beste ibilbide bat prestatzen saiatuko gara, gure txikiek beste inguru batzuk ezagutzeko.\nAmaitzeko, eskerrak eman nahi dizkiogu Izar Txiki umeen abesbatzari euren partaidetza eta konpromisoagatik, eta modu berezian euren zuzendaria den Maiteri: entseguetan lagundu eta egunean bertan be gugaz egoteagatik.\nDatorren urtean be, deuna agatena batuko dogu.\nBat, bi, hiru… IEUP!\nURKITZAKO PATIOA DENONA DA\nGure eskolako patioa eraldatze prozesuan dago TipiGara kooperatibaren eskutik. Lehenengo fasean burututako ekintza eta lanketetatik…\nEskoletako jangelen kudeaketaren inguruko BERRIAK.\nGaur, 2019ko maiatzak 19, Berria egunkariak hainbat erreportai argitaratu ditu eskoletako jangelen kudeaketaren inguruan. …\nFamilientzako Elikadura Eskolako lehen saioa arrakastatsua izan zen\n20 bat pertsonek jo zuten pasadan ostiralean Jantoki Batzordeak antolatutako Familientzako Elikadura Eskolako lehen saio…\nUtzi erantzuna Cancel comment reply\nnext post: URKITZAKO PATIOA DENONA DA\nEskolaz kanpoko Jardueretan izena ematea\nCopyright Urkitzagurasoelkartea 2021 - Todos los derechos reservados\nUtilizamos cookies para asegurar que damos la mejor experiencia en nuestra web. Si sigues navegando por este sitio web asumiremos que estás de acuerdo.ValeNoPolítica de privacidad